title: Deċiżjoni tal-Kunsill tat- 12 ta' Diċembru 2005 li tistabbilixxi l-ordni ta' l-eżerċizzju tal-Presidenza tal-Kunsill

text:
               29.6.2006

               MT

               Il-Ġurnal Uffiċjali ta’ l-Unjoni Ewropea

               201

         DEĊIŻJONI TAL-KUNSILL
   tat-12 ta' Diċembru 2005
   li tistabbilixxi l-ordni ta' l-eżerċizzju tal-Presidenza tal-Kunsill
   (2005/902/KE, Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari t-tieni inċiż ta' l-Artikolu 203 tiegħu,
   Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika u, b'mod partikolari t-tieni inċiż ta' l-Artikolu 116 tiegħu,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28(1) u l-Artikolu 41(1) tiegħu;
   Billi:

               (1)

               Bid-Deċiżjoni 95/2/KE, Euratom, KEFA (1), il-Kunsill stabbilixxa l-ordni ta' l-eżerċizzju tal-Presidenza tal-Kunsill għall-Istati Membri ta' l-Unjoni Ewropea mid-data ta' l-ewwel ta' 1 Jannar 1995.

               (2)

               Fl-1 ta' Mejju 2004 għaxar Stati Membri ġodda aderew ma' l-Unjoni Ewropea,

               (3)

               Jaqbel għaldaqstant li tiġi prevista l-ordni ta' l-eżerċizzju tal-Presidenza tal-Kunsill, bl-inklużjoni ta' dawn l-Istati Membri l-ġodda,

               (4)

               Din id-Deċiżjoni tiġi adottata mingħajr preġudizzju għall-adattamenti ta' l-ordni ta' l-eżercizzju tal-Presidenza li l-Kunsill sejjer jadotta wara l-adeżjoni tal-Bulgarija u tar-Rumanija,

         IDDEĊIEDA KIF ĠEJ:
   Artikolu 1
   1.   L-ordni li fiha l-Istati Membri huma msejħa jeżerċitaw il-Presidenza tal-Kunsill mill-1 ta' Jannar 2006 'il quddiem hi stabbilita fl-Anness.
   2.   Il-Kunsill, li jaġixxi b'unanimità fuq proposta ta' l-Istati Membri konċernati, jista' jiddeċiedi li Stat Membru jeżerċita l-Presidenza matul perijodu ieħor li mhux dak li jirriżulta mill-ordni stabbilita fl-Anness.
   Artikolu 2
   Din id-Deċiżjoni għandu jkollha effett fl-1 ta' Jannar 2006.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmula fi Brussell, nhar it-12 ta' Diċembru 2005.

            Għall-Kunsill

            Il-President

         J. STRAW

      (1)  ĠU L 1, 1.1.1995, p. 220. Deċiżjoni emendata mid-Deċiżjoni 2002/105/KE, KEFA, Euratom (ĠU L 39, 9.2.2002, p. 17).

      ANNESS

                  Awstrija

                  Jannar-Ġunju

                  2006

                  Finlandja

                  Lulju-Diċembru

                  2006

                  Ġermanja

                  Jannar-Ġunju

                  2007

                  Portugall

                  Lulju-Diċembru

                  2007

                  Slovenja

                  Jannar-Ġunju

                  2008

                  Franza

                  Lulju-Diċembru

                  2008

                  Repubblika Ċeka

                  Jannar-Ġunju

                  2009

                  Żvezja

                  Lulju-Diċembru

                  2009

                  Spanja

                  Jannar-Ġunju

                  2010

                  Belġju

                  Lulju-Diċembru

                  2010

                  Ungerija

                  Jannar-Ġunju

                  2011

                  Polonja

                  Lulju-Diċembru

                  2011

                  Danimarka

                  Jannar-Ġunju

                  2012

                  Ċipru

                  Lulju-Diċembru

                  2012

                  Irlanda

                  Jannar-Ġunju

                  2013

                  Litwanja

                  Lulju-Diċembru

                  2013

                  Greċja

                  Jannar-Ġunju

                  2014

                  Italja

                  Lulju-Diċembru

                  2014

                  Latvja

                  Jannar-Ġunju

                  2015

                  Lussemburgu

                  Lulju-Diċembru

                  2015

                  Olanda

                  Jannar-Ġunju

                  2016

                  Slovakkja

                  Lulju-Diċembru

                  2016

                  Malta

                  Jannar-Ġunju

                  2017

                  Renju Unit

                  Lulju-Diċembru

                  2017

                  Estonja

                  Jannar-Ġunju

                  2018


title: Deċiżjoni tal-Kunsill 2005/211/ĠAI ta’ l- 24 ta’ Frar 2005 dwar l-introduzzjoni ta’ xi funzjonijiet ġodda fis-Sistema ta’ Informazzjoni ta’ Schengen, inklużi fil-ġlieda kontra t-terroriżmu

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               218

         DEĊIŻJONI TAL-KUNSILL 2005/211/ĠAI
   ta’ l-24 ta’ Frar 2005
   dwar l-introduzzjoni ta’ xi funzjonijiet ġodda fis-Sistema ta’ Informazzjoni ta’ Schengen, inklużi fil-ġlieda kontra t-terroriżmu
   IL-KUNSILL TA’ L-UNJONI EWROPEA
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 30(1)(a) u (b), l-Artikolu 31(a) u (b) u l-Artikolu 34(2)(ċ) tiegħu,
   Wara li kkunsidra l-inizjattiva tar-Renju ta’ Spanja (1),
   Wara li kkunsidra l-Opinjoni tal-Parlament Ewropew (2),
   Billi:

               (1)

               Is-Sistema ta’ Informazzjoni ta’ Schengen, minn issa ‘l quddiem imsejjħa “SIS”, stabbilita skond id-dispożizzjonijiet tat-Titolu IV tal-Konvenzjoni ta’ l-1990 li timplimenta l-Ftehim ta’ Schengen ta’ l-14 ta’ Ġunju 1985 dwar l-abolizzjoni gradwali tal-kontrolli fil-fruntieri komuni (3), minn issa ‘l quddiem imsejjħa “‘il-Konvenzjoni ta’ Schengen ta’ l-1990”, tikkostitwixxi strument essenzjali għall-applikazzjoni tad-dispożizzjonijiet ta’ l-acquis ta’ Schengen kif integrati fil-qafas ta’ l-Unjoni Ewropea.

               (2)

               Il-ħtieġa li tiġi żviluppata Sistema ta’ Informazzjoni ta’ Schengen ġdida, tat-tieni ġenerazzjoni, minn issa ‘l quddiem imsejjħa “SIS II”, bil-ħsieb għat-tkabbir ta’ l-Unjoni Ewropea u għall-introduzzjoni ta’ funzjonijiet ġodda, filwaqt li jittieħed benefiċċju mill-aħħar żviluppi fil-qasam ta’ l-informatika, ġiet rikonoxxuta u ttieħdu l-ewwel passi biex tiġi żviluppata din is-sistema ġdida.

               (3)

               Jistgħu diġà jiġu mwettqa ċerti adattamenti ta’ dispożizzjonijiet eżistenti u l-introduzzjoni ta’ ċerti funzjonijiet ġodda f’dak li għandu x’jaqsam mal-verżjoni kurrenti tas-SIS, b’mod partikolari safejn għandu x’jaqsam mal-forniment ta’ aċċess għal ċertu tip ta’ data mdaħħla fis-SIS għall-awtoritajiet, li t-twettiq tad-dmirijiet tagħhom ikunu mħaffa kieku jkunu jistgħu jagħmlu tfittxija f’din id-data; dawn jinkludu l-Europol u l-membri nazzjonali ta’ l-Eurojust, l-estensjoni tal-kategoriji ta’ oġġetti nieqsa li dwarhom jistgħu jiddaħħlu sejħiet ta’ allarmi u d-dħul fir-reġistru ta’ trasmissjoni ta’ data personali. Jeħtieġ li l-ewwel jiġu stabbiliti f’ kull Stat Membru l-faċilitajiet tekniċi meħtieġa biex jintlaħaq l-għan.

               (4)

               Il-Konklużjonijiet tal-Kunsill Ewropew ta’ Laeken ta’ l-14 u 15 ta’ Diċembru 2001 u b’mod partikolari l-Konklużjonjiet 17 (kooperazzjoni bejn servizzi speċjalizzati kontra t-terroriżmu), 43 (l-Eurojust u l-kooperazzjoni tal-pulizija fir-rigward ta’ l-Europol) u l-Pjan ta’ Azzjoni ta’ l-21 ta’ Settembru 2001 kontra t-terroriżmu jirreferu għall-ħtieġa li tittejjeb is-SIS u l-kapaċitajiet tagħha.

               (5)

               Barra minn hekk, jkun utli li jiġu stabbiliti dispożizzjonijiet rigward l-iskambju ta’ kull informazzjoni supplimentari permezz ta’ l-awtoritajiet maħtura għal dak il-għan fl-Istati Membri kollha (Talba għal Informazzjoni Supplementari mad-Dħul fit-Territorju) (SIRENE), li jagħtu lil dawn l-awtoritajiet bażi legali komuni fi ħdan id-dispożizzjonijiet tal-Konvenzjoni ta’ Schengen ta’ l-1990 u li jistabbilixxu regoli dwar it-tħassir ta’ data miżmuma minn dawn l-awtoritajiet.

               (6)

               Id-dispożizzjonijiet f’din id-Deċiżjoni dwar il-Europol jistabbilixxu biss qafas legali għall-aċċess għas-Sistema ta’ Informazzjoni ta’ Schengen u huma bla preġudizzju għall-adozzjoni fil-ġejjien tal-miżuri meħtieġa li jistabbilixxu s-soluzzjoni teknika u l-implikazzjonijiet finanzjarji tagħha.

               (7)

               Id-dispożizzjonijiet f’din id-Deċiżjoni dwar il-membri nazzjonali ta’ l-Eurojust u l-assistenti tagħhom jistabbilixxu biss kwadru legali għall-aċċess għas-Sistema ta’ Informazzjoni ta’ Schengen u huma bla preġudizzju għall-adozzjoni fil-ġejjieni tal-miżuri meħtieġa li jistabbilixxu s-soluzzjoni teknika u l-implikazzjonijiet finanzjarji tagħha.

               (8)

               Id-dispożizzjonijiet dwar l-aċċess għad-data tas-SIS mill-Europol u l-membri nazzjonali ta’ l-Eurojust u l-assistenti tagħhom jikkostituwixxu biss l-ewwel fażi u huma bla preġudizzju għal diskussjonijiet oħra dwar l-estensjoni ta’ din il-faċilità lil dispożizzjonijiet oħra tal-Konvenzjoni ta’ Schengen ta’ l-1990.

               (9)

               L-emendi għal dan l-għan għad-dispożizzjonijiet ta’ l-acquis ta’ Schengen li jittrattaw is-Sistema ta’ Informazzjoni ta’ Schengen għandhom isiru jikkonsistu f’żewġ partijiet: din id-Deċiżjoni u Regolament tal-Kunsill ibbażat fuq l-Artikolu 66 tat-Trattat li jistabbilixxi l-Komunità Ewropea. Ir-raġuni għal dan, kif stabbilit fl-Artikolu 93 tal-Konvenzjoni ta’ Schengen ta’ l-1990, hija li l-għan tas-Sistema ta’ Informazzjoni ta’ Schengen hu li jżomm il-politika u s-sigurtà pubblika, inkluża s-sigurtà nazzjonali, fit-territorji ta’ l-Istati Membri u li japplika d-dispożizzjonijiet tal-Konvenzjoni msemmija dwar il-moviment ta’ persuni f’dawk it-territorji, billi tintuża l-informazzjoni komunikata permezz tas-SIS skond id-dispożizzjonijiet ta’ dik il-Konvenzjoni. Minħabba li wħud mid-dispożizzjonijiet tal-Konvenzjoni ta’ Schengen ta’ l-1990 għandhom jiġu applikati għaż-żewġ għanijiet fl-istess waqt, huwa xieraq li tali dispożizzjonijiet jiġu emendati bl-istess mod permezz ta’ atti paralleli bbażati fuq kull Trattat.

               (10)

               Din id-Deċiżjoni hija bla preġudizzju għall-adozzjoni fil-ġejjieni tal-liġijiet meħtieġa li jfissru fid-dettall l-arkitettura legali, l-għanijiet, l-operat u l-użu tas-SIS II, bħal per eżempju, iżda mhux limitati għal, regoli li jfissru aktar il-kategoriji ta’ data li għandha tiddaħħal fis-sistema, l-għanijiet għaliex għandha tiddaħħal u l-kriterji għad-dħul tagħha, regoli dwar il-kontenut tar-reġistri tas-SIS, l-interkonnessjoni ta’ sejħiet ta’ allarmi u l-kompatibbiltà ta’ bejniethom u regoli oħra dwar l-aċċess għad-data tas-SIS u l-protezzjoni u l-kontroll tad-data personali.

               (11)

               Fir-rigward ta’ l-Islanda u n-Norveġja, din id-Deċiżjoni tikkostitwixxi żvilupp tad-dispożizzjonijiet ta’ l-acquis ta’ Schengen fis-sens tal-Ftehim konkluż bejn il-Kunsill ta’ l-Unjoni Ewropea u r-Repubblika ta’ l-Islanda u r-Renju tan-Norveġja dwar l-assoċjazzjoni ta’ dawk iż-żewġ Stati bl-implimentazzjoni, l-applikazzjoni u l-iżvilupp ta’ l-acquis ta’ Schengen (4), li jaqgħu taħt il-qasam msemmi fl-Artikolu 1, punt G tad-Deċiżjoni tal-Kunsill 1999/437/KE tas-17 ta’ Mejju 1999 dwar ċerti arranġamenti għall-applikazzjoni ta’ dak il-Ftehim.

               (12)

               Ir-Renju Unit qed jieħu sehem f’din id-Deċiżjoni, skond l-Artikolu 5 tal-Protokoll li jintegra l-acquis ta’ Schengen fil-qafas ta’ l-Unjoni Ewropea anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, u l-Artikolu 8(2) tad-Deċizjoni tal-Kunsill 2000/365/KE tad-29 ta’ Mejju 2000, dwar it-talba tar-Renju Unit tal-Gran Brittanja u l-Irlanda ta’ Fuq li jieħdu sehem f’uħud mid-dispożizzjonijiet ta’ l-acquis ta’ Schengen (5).

               (13)

               L-Irlanda qed tieħu sehem f’din id-Deċiżjoni, skond l-Artikolu 5 tal-Protokoll li jintegra l-acquis ta’ Schengen fil-qafas ta’ l-Unjoni Ewropea anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, u l-Artikolu 6(2) tad-Deċizjoni tal-Kunsill 2002/192/KE tad-28 ta’ Frar 2002, dwar it-talba ta’ l-Irlanda biex tieħu sehem f’uħud mid-dispożizzjonijiet ta’ l-acquis ta’ Schengen (6).

               (14)

               Din id-Deċiżjoni hija bla preġudizzju għall-arranġamenti għall-parteċipazzjoni parzjali tar-Renju Unit u ta’ l-Irlanda fl-acquis ta’ Schengen kif imfisser fid-Deċiżjoni 2000/365/KE u fid-Deċiżjoni 2002/192/KE rispettivament.

               (15)

               Din id-Deċiżjoni tikkostitwixxi att li jibni fuq l-acquis ta’ Schengen jew inkella rrelatat miegħu skond it-tifsira ta’ l-Artikolu 3(2) ta’ l-Att ta’ Adeżjoni,

         IDDEĊIEDA KIF ĠEJ:
   Artikolu 1
   Id-dispożizzjonijiet tal-Konvenzjoni ta’ Schengen ta’ l-1990 huma hawnhekk emendati kif ġej:

               1)

               il-paragrafu li ġej għandu jiġi miżjud ma’ l-Artikolu 92:
               “4.   L-Istati Membri għandhom, skond il-liġijiet nazzjonali, ipartu permezz ta’ l-awtoritajiet nazzjonali maħtura għal dak il-għan (SIRENE) kull informazzjoni supplementari meħtieġa konnessa mad-dħul ta’ allarmi u sabiex tkun tista’ tittieħed azzjoni xierqa f’każijiet fejn persuni u oġġetti li dwarhom iddaħħlet data fis-Sistema ta’ Informazzjoni ta’ Schengen, jinsabu bħala riżultat ta’ tfittxijiet magħmula b’din is-Sistema. Tali informazzjoni għandha tintuża biss għall-għan li għalih ġiet trasmessa.”;

               2)

               L-Artikolu 94(2)(b) għandu jiġi sostitwit b’dan li ġej:

                           “(b)

                           oġġetti msemmija fl-Artikoli 99 u 100.”

                     ;

               3)

               L-ewwel paragrafu ta’ l-Artikolu 94(3) għandu jiġi mibdul b’dan li ġej:
               “3.   Għall-persuni, l-informazzjoni m’għandiex tkun aktar minn dan li ġej:

                           (a)

                           kunjom u ismijiet, kwalunkwe psewdonimi possibilment mdaħħla separatament;

                           (b)

                           kwalunkwe karatteristika fiżika speċifika u oġġettiva li ma tinbidilx;

                           (ċ)

                           (…);

                           (d)

                           post u data tat-twelid;

                           (e)

                           sess;

                           (f)

                           nazzjonalità;

                           (g)

                           jekk il-persuni involuti humiex armati, vjolenti jew ikunux ħarbu;

                           (h)

                           raġuni għall-allarm;

                           (i)

                           azzjoni li għandha tittieħed;

                           (j)

                           f’każijiet ta’ allarm skond l-Artikolu 95: it-tip ta’ offiża(i)”

                     ;

               4)

               L-Artikolu 99(1) għandu jiġi sostitwit b’dan li ġej:
               “1.   Data dwar persuni jew vetturi, inġenji tal-baħar u ta’ l-ajru u kontejners għandha tiddaħħal skond il-liġi nazzjonali ta’ l-Istat Membru li jagħmel is-sejħa ta’ allarm, għall-għanijiet ta’ sorveljanza diskreta jew ta’ kontrolli speċifiċi skond il-paragrafu 5.”;

               5)

               l-aħħar sentenza ta’ l-Artikolu 99(3) għandha tiġi sostitwita b’li ġej:
               “Skond dan il-paragrafu, l-Istat Membru li jagħmel is-sejħa ta’ allarm hu obbligat jinforma lill-Istati Membri l-oħra dwarha.”;

               6)

               l-ewwel sentenza ta’ l-Artikolu 99(5) għandha tiġi sostitwita b’li ġej:
               “5.   Waqt il-kontrolli speċifiċi msemmija fil-paragrafu 1, tista’ ssir tfittxija fuq persuni, ġewwa vetturi u inġenji tal-baħar u ta’ l-ajru, kontejners u oġġetti li jinġarru, skond il-liġi nazzjonali għall-għanijiet msemmija fil-paragrafi 2 u 3.”;

               7)

               L-Artikolu 100(3) għandu jiġi sostitwit b’li ġej:
               “3.   Għandhom jiddaħħlu l-kategoriji li ġejjin ta’ oġġetti li jintgħarfu malajr:

                           (a)

                           vetturi bil-mutur b’ċilindrata ‘l fuq minn 50cc, inġenji tal-baħar u ta’ l-ajru li ġew misruqa, misapproprjati jew mitlufa;

                           (b)

                           trejlers li meta vojta ma jiżnux aktar minn 750 kg, karavani, tagħmir industrijali, magni awtbord u kontejners li ġew misruqa, misapproprjati jew mitlufa;

                           (ċ)

                           armi tan-nar li ġew misruqa, misapproprjati jew mitlufa;

                           (d)

                           formoli vojta ta’ dokumenti uffiċjali li ġew misruqa, misapproprjati jew mitlufa;

                           (e)

                           dokumenti ta’ l-identità maħruġa uffiċjalment bħal passaporti, karti ta’ l-identità, liċenzji tas-sewqan, permessi ta’ residenza u dokumenti ta’ l-ivvjaġġar li ġew misruqa, misapproprjati, mitlufa jew invalidati;

                           (f)

                           ċertifikati ta’ reġistrazzjoni u pjanċi tan-numru ta’ vettura li ġew misruqa, misapproprjati, mitlufa jew invalidati;

                           (g)

                           karti tal-flus (karti tal-flus irreġistrati);

                           (h)

                           titoli u mezz ta’ ħlas bħal ċekkijiet, karti tal-kreditu, bonds, stocks u ishma li ġew misruqa, misapproprjati jew mitlufa.”

                     ;

               8)

               is-sentenza li ġejja għandha tiġi miżjuda ma’ tmiem l-Artikolu 101(1):
               “Madankollu, l-aċċess għad-data mdaħħla fis-Sistema ta’ Informazzjoni ta’ Schengen u d-dritt li ssir tfittxija diretta f’din id-data jistgħu jiġu eżerċitati minn awtoritajiet ġudizzjarji nazzjonali fit-twettiq ta’ dmirijiethom, kif stabbilit fil-liġi nazzjonali, inter alia minn dawk responsabbli għall-bidu ta’ prosekuzzjonijiet pubbliċi f’proċeduri kriminali u inkjesti ġuridiċi qabel l-akkuża.”;

               9)

               l-Artikoli li ġejjin għandhom jiġu miżjuda:
               “Artikolu 101A
               1.   L-Uffiċju tal-Pulizija Ewropew (Europol) għandu skond il-mandat u bi spejjeż tiegħu jkollu dritt għall-aċċess għal u li jfittex direttament, id-data mdaħħla fis-Sistema ta’ Informazzjoni ta’ Schengen skond l-Artikoli 95, 99 u 100.
               2.   L-Europol tista’ tfittex biss data li teħtieġ għat-twettiq ta’ dmirijietha.
               3.   F’każ li tfittxija tal-Europol tiżvela l-eżistenza ta’ allarm fis-Sistema ta’ Informazzjoni ta’ Schengen, l-Europol għandha tinforma, permezz tal-mezzi mfissra mill-Konvenzjoni tal-Europol, lill-Istat Membru li jkun ħareġ dan l-allarm.
               4.   L-użu ta’ informazzjoni miksuba minn tfittxija fis-Sistema ta’ Informazzjoni ta’ Schengen huwa suġġett għall-kunsens ta’ l-Istat Membru kkonċernat. Jekk l-Istat Membru jagħti l-permess għall-użu ta’ tali informazzjoni, l-immaniġġjar tagħha għandha tkun irregolata mill-Konvenzjoni tal-Europol. L-Europol tista’ tikkomunika biss tali informazzjoni lil Stati terzi u korpi terzi biss bil-kunsens ta’ l-Istat Membru kkonċernat.
               5.   Il-Europol tista’ titlob informazzjoni supplimentari mill-Istat Membru kkonċernat skond id-dispożizzjonijiet stabbiliti fil-Konvenzjoni tal-Europol.
               6.   Il-Europol shall:

                           (a)

                           għandha żżomm reġistru ta’ kull tfittxija magħmula minnha, skond id-dispożizzjonijiet ta’ l-Artikolu 103;

                           (b)

                           bla preġudizzju għall-paragrafi 4 u 5, ma għandiex tikkonnettja partijiet mis-Sistema ta’ Informazzjoni ta’ Schengen u lanqas titrasferixxi id-data li hemm fihom, li għalihom għandha aċċess, għal kwalunkwe sistema oħra ta’ kompjuter għall-ġbir u l-ipproċessar tad-data mħaddma mill-Europol jew fil-Europol u lanqas tagħmel downloading jew tikkopja b’mod ieħor kwalunkwe partijiet tas-Sistema ta’ Informazzjoni ta’ Schengen;

                           (ċ)

                           għandha tillimita l-aċċess għad-data mdaħħla fis-Sistema ta’ Informazzjoni ta’ Schengen għall-impjegati tal-Europol li huma speċifikament awtorizzati;

                           (d)

                           għandha tadotta u timplimenta l-miżuri previsti fl-Artikolu 118;

                           (e)

                           għandha tagħti l-permess lill-Korp Konġunt ta’ Sorveljanza, stabbilit skond l-Artikolu 24 tal-Konvenzjoni tal-Europol, sabiex jirrevedi l-attivitajiet tal-Europol fit-twettiq tad-drittijiet tagħha li taċċedi għal u tfittex data mdaħħla fis-Sistema ta’ Informazzjoni ta’ Schengen.

                     Artikolu 101B
               1.   Il-membri nazzjonali ta’ l-Eurojust u l-assistenti tagħhom għandhom ikollhom id-dritt għall-aċċess u li jfittxu d-data mdaħħla fis-Sistema ta’ Informazzjoni ta’ Schengen skond l-Artikoli 95, 98.
               2.   Il-membri nazzjonali ta’ l-Eurojust u l-assistenti tagħhom jistgħu jfittxu biss data li jeħtieġu għall-qadi ta’ dmirijiethom.
               3.   F’każ li tfittxija minn membru nazzjonali ta’ l-Eurojust tiżvela l-eżistenza ta’ allarm fis-Sistema ta’ Informazzjoni ta’ Schengen, hu jew hi għandu/ha j/tinforma lill-Istat Membru li għamel l-allarm. Kwalunkwe komunikazzjoni ta’ informazzjoni miksuba permezz ta’ tali tfittxija tista’ tiġi komunikata lil Stati u korpi terzi biss bil-kunsens ta’ l-Istat Membru konċernat.
               4.   Xejn f’dan l-Artikolu ma għandha tiġi interpretata bħala li għandha effett fuq id-dispożizzjonijiet tad-Deċiżjoni tal-Kunsill li tistabbilixxi l-Eurojust dwar il-protezzjoni tad-data u r-responsabbiltà għal kwalunkwe ipproċessar mhux awtorizzat jew skorrett ta’ tali data min-naħa tal-membri nazzjonali ta’ l-Eurojust jew l-assistenti tagħhom, jew li għandha effett fuq is-setgħat tal-Korp Konġunt ta’ Sorveljanza stabbilit skond l-Artikolu 23 ta’ dik id-Deċiżjoni tal-Kunsill.
               5.   Għandu jinżamm reġistru ta’ kull tfittxija mwettqa minn membru nazzjonali ta’ l-Eurojust jew minn assistent skond id-dispożizzjonijiet ta’ l-Artikolu 103 u ta’ kull użu magħmul minnhom tad-data li għaliha aċċedew.
               6.   Ma għandha issir ebda konnessjoni ta’ xi parti mis-Sistema ta’ Informazzjoni ta’ Schengen u lanqas isir trasferiment tad-data li hemm fiha, li għaliha għandhom aċċess il-membri nazzjonali jew l-assistenti tagħhom, għal kwalunkwe sistema oħra ta’ kompjuter għall-ġbir u l-ipproċessar tad-data mħaddma mill-Eurojust jew fil-Eurojust u lanqas ma għandu jsir downloading ta’ kwalunkwe partijiet tas-Sistema ta’ Informazzjoni ta’ Schengen.
               7.   L-aċċess għad-data mdaħħla fis-Sistema ta’ Informazzjoni ta’ Schengen għandu jkun limitat għall-membri nazzjonali u l-assistenti tagħhom u ma għandux jiġi estiż għall-impjegati ta’ l-Eurojust.
               8.   Il-miżuri kif previsti fl-Artikolu 118 għandhom jiġu adottati u implimentati.”;

               10)

               L-Artikolu 103 għandu jiġi sostitwit b’li ġej:
               “Artikolu 103
               Kull Stat Membru għandu jiżgura li jinżamm reġistru ta’ kull trasmissjoni ta’ data personali fis-sezzjoni nazzjonali tas-Sistema ta’ Informazzjoni ta’ Schengen mill-awtorità għall-amministrazzjoni tad-data file għal għan ta’ verifika ta’ l-ammissibilità jew le tat-tfittxija. Ir-reġistru jista’ jintuża biss għal dan il-għan u għandu jiġi mħassar mhux qabel perijodu ta’ sena iżda mhux aktar tard minn perijodu ta’ tlett snin.”;

               11)

               l-Artikolu li ġej għandu jiġi miżjud:
               “Artikolu 112A
               1.   Data personali miżmuma fi skedarji mill-awtoritajiet imsemmija fl-Artikolu 92(4) bħala riżultat ta’ skambju ta’ informazzjoni skond dak il-paragrafu, għandha tinżamm biss għal dak iż-żmien meħtieġ biex jintlaħqu l-għanijiet li għalihom ngħatat. Fi kwalunkwe każ, għandhom jiġu mħassra mhux aktar tard minn sena wara li s-sejħa ta’ allarm jew allarmi dwar il-persuna jew l-oġġett ikkonċernati tkun tħassret mis-Sistema ta’ Informazzjoni ta’ Schengen.
               2.   Il-paragrafu 1 huwa bla preġudizzju għad-dritt ta’ Stat Membru li jżomm fl-iskedarji nazzjonali data relatata ma’ sejħa ta’ allarm partikolari li dak l-Istat Membru ikun ħareġ jew ma’ sejħa ta’ allarm konnessa ma’ azzjoni li tkun ittieħdet fuq it-territorju tiegħu. It-tul ta’ żmien li għalih tali data tista’ tinżamm f’tali skedarji għandu jkun irregolat mill-liġi nazzjonali.”;

               12)

               L-Artikolu 113(1) għandu jiġi sostitwit b’li ġej:
               “1.   Data minbarra dik imsemmija fl-Artikolu 112 għandha tinżamm għal tul massimu ta’ 10 snin u data dwar oġġetti msemmija fl-Artikolu 99(1) għal tul massimu ta’ ħames snin.”;

               13)

               l-Artikolu li ġej għandu jiġi miżjud:
               “Artikolu 113A
               1.   Data minbarra dik personali miżmuma fi skedarji mill-awtoritajiet imsemmija fl-Artikolu 92(4) bħala riżultat ta’ skambju ta’ informazzjoni skond dak il-paragrafu, għandha tinżamm biss għal dak iż-żmien meħtieġ biex jintlaħqu l-għanijiet li għalihom ngħatat. Fi kwalunkwe każ, għandhom jiġu mħassra mhux aktar tard minn sena wara li s-sejħa ta’ allarm jew allarmi dwar il-persuna jew l-oġġett ikkonċernati tkun tħassret mis-Sistema ta’ Informazzjoni ta’ Schengen.
               2.   Il-paragrafu 1 huwa bla preġudizzju għad-dritt ta’ Stat Membru li jżomm fl-iskedarji nazzjonali data relatata ma’ sejħa ta’ allarm partikolari li dak l-Istat Membru ikun ħareġ jew ma’ sejħa ta’ allarm konnessa ma’ azzjoni li tkun ittieħdet fuq it-territorju tiegħu. It-tul ta’ żmien li għalih tali data tista’ tinżamm f’tali skedarji għandu jkun irregolat mill-liġi nazzjonali.”.
         Artikolu 2
   1.   L-Artikolu 1(1), (5) u (8) ta’ din id-Deċiżjoni għandu jidħol fis-seħħ 90 jum wara d-data ta’ pubblikazzjoni tagħha fil-Ġurnal Uffiċjali ta’ l-Unjoni Ewropea.
   2.   L-Artikolu 1(11) u (13) ta’ din id-Deċiżjoni għandu jidħol fis-seħħ 180 jum wara d-data ta’ pubblikazzjoni tagħha fil-Ġurnal Uffiċjali ta’ l-Unjoni Ewropea.
   3.   L-Artkolu 1(1), (5), (8), (11) u (13) ta’ din id-Deċiżjoni għandu jidħol fis-seħħ għall-Islanda u n-Norveġja 270 jum wara d-data ta’ pubblikazzjoni tagħha fil-Ġurnal Uffiċjali ta’ l-Unjoni Ewropea.
   4.   L-Artikolu 1(2), (3), (4), (6), (7), (9), (10) u (12) għandu jidħol fis-seħħ minn data li għad trid tiġi stabbilita mill-Kunsill, li jaġixxi b’mod unanimu, hekk kif il-prekondizzjonijiet meħtieġa ikunu ġew imwettqa.
   Il-Kunsill jista’ jiddeċiedi li jiffissa dati differenti dwar id-dħul fis-seħħ ta’:

               —

               L-Artikolu 1(2), (4) u (6),

               —

               L-Artikolu 1(3),

               —

               L-Artikolu 1(7),

               —

               L-Artikolu 1(9), L-Artikolu ġdid 101A,

               —

               L-Artikolu 1(9), L-Artikolu ġdid 101B,

               —

               L-Artikolu 1(12).

         5.   Kwalunkwe deċiżjoni tal-Kunsill skond il-paragrafu 4 għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell, l-24 ta’ Frar 2005.

            Għall-Kunsill

            Il-President

         N. SCHMIT

      (1)  ĠU C 160, 4.7.2002, p. 7.

      (2)  ĠU C 31 E, 5.2.2004, p. 122.

      (3)  ĠU L 239, 22.9.2000, p. 19.

      (4)  ĠU L 176, 10.7.1999, p. 31.

      (5)  ĠU L 131, 1.6.2000, p. 43.

      (6)  ĠU L 64, 7.3.2002, p. 20.


title: 2014/354/Euratom: Deċiżjoni tal-Kunsill tat- 12 ta' Ġunju 2014 li taħtar membru tal-Kumitat Xjentifiku u Tekniku

text:
               14.6.2014

               MT

               Il-Ġurnal Uffiċjali tal-Unjoni Ewropea

               L 175/31

         DEĊIŻJONI TAL-KUNSILL
   tat-12 ta' Ġunju 2014
   li taħtar membru tal-Kumitat Xjentifiku u Tekniku

      (2014/354/Euratom)

   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 134 tiegħu,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Permezz tad-Deċiżjoni 2013/412/Euratom (1), il-Kunsill ħatar il-membri tal-Kumitat Xjentifiku u Tekniku (il-“Kumitat”) għall-perijodu mill-25 ta' Lulju 2013 sal-24 ta' Lulju 2018.

               (2)

               Konsegwentement għar-riżenja tas-Sur Edouard SINNER, sar vakanti post ta' membru fil-Kumitat. Għalhekk għandu jinħatar membru ġdid għall-bqija tal-mandat tas-Sur Edouard SINNER,

         ADOTTA DIN ID-DEĊIŻJONI:
   Artikolu 1
   Is-Sur Roland ZEYEN huwa b'dan maħtur membru tal-Kumitat Xjentifiku u Tekniku sal-24 ta' Lulju 2018.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, it-12 ta' Ġunju 2014.

            Għall-Kunsill

            Il-President

         Y. MANIATIS

      (1)  Deċiżjoni tal-Kunsill 2013/412/Euratom tat-22 ta' Lulju 2013 li ġġedded is-sħubija tal-Kumitat Xjentifiku u Tekniku u li tħassar id-Deċiżjoni tat-13 ta' Novembru 2012 li taħtar il-membri tal-Kumitat Xjentifiku u Tekniku (ĠU L 205, 1.8.2013, p. 11).


title: 2008/580/KE: Deċiżjoni tal-Kunsill tat- 23 ta’ Ġunju 2008 li tagħti garanzija komunitarja lill-Bank Ewropew ta’ l-Investiment kontra it-telf minn self għal proġetti barra l-Komunità (il-pajjiżi ġirien tax-Xlokk, il-pajjiżi Mediterranji, l-Amerika Latina u l-Asja u r-Repubblika ta’ l-Afrika ta’ Isfel) (Verżjoni kodifikata)

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 186/30

         DEĊIŻJONI TAL-KUNSILL
   tat-23 ta’ Ġunju 2008
   li tagħti garanzija komunitarja lill-Bank Ewropew ta’ l-Investiment kontra it-telf minn self għal proġetti barra l-Komunità (il-pajjiżi ġirien tax-Xlokk, il-pajjiżi Mediterranji, l-Amerika Latina u l-Asja u r-Repubblika ta’ l-Afrika ta’ Isfel)
   (Verżjoni kodifikata)
   (2008/580/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 181a tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew (1),
   Billi:

               (1)

               Id-Deċiżjoni tal-Kunsill 2000/24/KE tat-22 ta’ Diċembru 1999 li tagħti garanzija komunitarja lill-Bank Ewropew ta’ l-Investiment kontra it-telf minn self għal proġetti barra l-Komunità (l-Ewropa Ċentrali u dik tal-Lvant, il-pajjiżi Mediterranji, l-Amerika Latina u l-Asja u r-Repubblika ta’ l-Afrika ta’ Isfel) (2) ġiet emendata diversi drabi (3) b’mod sostanzjali. Għal iktar ċarezza u razzjonalità, l-imsemmija Deċiżjoni għandha tiġi kodifikata.

               (2)

               Il-laqgħa tal-Kunsill Ewropew f’Madrid fil-15 u s-16 ta’ Diċembru 1995 ikkonfermat l-importanza tal-Bank Ewropew ta’ l-Investiment, hawn imsejjaħ “l-EIB”, bħala strument ta’ kooperazzjoni bejn il-Komunità u l-Amerika Latina u talab lill-EIB biex jintensifika l-attività tiegħu fir-reġjun. Dawn il-proġetti għandhom ikunu ta’ interess kemm għall-Komunità kif ukoll għall-pajjiżi kkonċernati.

               (3)

               Il-Kunsill Ewropew li ltaqa’ f’Firenze fil-21 u t-22 ta’ Ġunju 1996 laqa’ r-riżultati tal-laqgħa għolja Asja-Ewropa, li kienet il-bidu ta’ kambjament fir-relazzjonijiet bejn iż-żewġ kontinenti.

               (4)

               Il-laqgħa tal-Kunsill Ewropew f’Amsterdam fil-16 u s-17 ta’ Ġunju 1997 laqgħet il-konklużjonijiet adottati fit-Tieni Konferenza Ewro-Meditteranja, li saret fil-Belt Valletta, Malta, fil-15 u s-16 ta’ April 1997 u affermat mill-ġdid il-prinċipji u l-għanijiet miftiehma f’Barċellona fl-1995.

               (5)

               Il-Kunsill Ewropew meta ltaqa’ fil-Lussemburgu fit-12 u t-13 ta Diċembru 1997 ta bidu għall-proċess ta’ tkabbir mal-pajjiżi ta’ l-Ewropa Ċentrali u dik tal-Lvant u ma’ Ċipru.

               (6)

               Il-Kunsill Ewropew meta ltaqa’ f’Cardiff fil-15 u s-16 ta’ Ġunju 1998 laqa’ l-sforzi li r-Repubblika ta’ l-Afrika tan-Nofsinhar kienet qed tagħmel biex timmodernizza l-ekonomija tagħha u tintegraha fis-sistema kummerċjali dinjija.

               (7)

               L-EIB qed jissokta l-programmi tas-self li hemm bħalissa għall-Ewropa Ċentrali u dik tal-Lvant, ir-reġjun tal-Meditteran, l-Asja u l-Amerika Latina u r-Repubblika ta’ l-Afrika ta’ Isfel skond id-Deċiżjoni 97/256/KE (4), kif ukoll is-self irregolat mill-Protokoll fuq il-Kooperazzjoni Finanzjarja ma’ dik li qabel kienet ir-Repubblika Jugoslava tal-Maċedonja, skond id-Deċiżjoni tal-Kunsill 98/348/KE (5).

               (8)

               Il-Kunsill stieden lill-EIB biex jibda operazzjonijiet fil-Bożnja u l-Ħerzegovina. Dawn l-operazzjonijiet tkomplew, wara li sar rapport pożittiv (6) mħejji skond kif stipulat fid-Deċiżjoni 98/729/KE (7).

               (9)

               Għalkemm il-Bosnja-Ħerzegovina u l-FYROM ġew inkluzi fir-reġjun ta’ l-Ewropa Ċentrali u dik tal-Lvant minn meta ġiet adottata d-Deċiżjoni 97/256/KE, l-isforz totali ta’ l-EIB biex jislef lill-pajjiżi applikanti f’dan ir-reġjun għandu jiżdied minħabba l-importanza tal-faċilità ta’ qabel l-adeżjoni li l-EIB jippjana li jifforma għal self mill-EIB għal proġetti f’dawn il-pajjiżi mingħajr garanzija mill-budget tal-Komunità jew mill-Istati Membri.

               (10)

               F’dawn iċ-ċirkostanzi, l-EIB għandu jiżgura ruħu li s-self garantit tiegħu fil-mandat ta’ l-Ewropa Ċentrali u dik tal-Lvant se jiffinanzja proġetti partikolari f’dawk il-pajjiżi li għandhom anqas proġetti adattati għall-finanzjament mill-faċilità ta’ qabel l-adeżjoni jew proġetti f’pajjiżi mhux applikanti.

               (11)

               Il-Ftehim ta’ Kooperazzjoni bejn il-Komunità Ewropea u n-Nepal, bejn Komunità Ewropea u l-Lao PDR u bejn il-Komunità Ewropea u l-Jemen daħlu fis-seħħ fl-1 ta’ Ġunju 1996, fl-1 ta’ Diċembru 1997 u fl-1 ta’ Lulju 1998 rispettivament. Il-Ftehim ta’ Kooperazzjoni bejn il-Komunità Ewropea u l-Korea ta’ Isfel ġie ffirmat fit-28 ta’ Ottubru 1996. In-Nepal, il-Jemen, il-Lao PDR u l-Korea ta’ Isfel għandhom isiru benefiċjarji tal-fondi ta’ l-EIB taħt il-mandat ta’ l-EIB għall-Asja u l-Amerika Latina.

               (12)

               Hu xieraq li jsir ċertu titjib fil-programmi ta’ l-operazzjonijiet fir-rigward ta’ kemm dawn idumu u kemm ikopru pajjiżi. Huwa xieraq li jiġu aġġustati l-garanzija totali u l-porżjon tas-self li l-EIB jintalab biex ikopri r-riskju kummerċjali minn garanziji li ma jkunux sovrani.

               (13)

               Il-Kunsill qed jitlob lill-EIB biex ikompli bl-operazzjonijiet tiegħu b’appoġġ għal proġetti ta’ investiment li jkunu saru f’dawk il-pajjiżi billi joffrilu l-garanzija prevista fid-Deċiżjoni.

               (14)

               F’Ġunju 1996, il-Kummissjoni, bi qbil ma’ l-EIB, ippreżentat lill-Kunsill proposta għal sistema ġdida ta’ garanzija għas-self lil pajjiżi terzi mill-EIB.

               (15)

               Fit-2 ta’ Diċembru 1996 il-Kunsill approva l-konklużjonijiet dwar arranġamenti ġodda għall-garanzija ta’ self mill-EIB lil pajjizi terzi, li skond dawn, l-approċċ ta’ garanzija globali, mingħajr ma wieħed jiddistingwi bejn ir-reġjuni u l-proġetti, jiġi approvat u skema ta’ qsim ta’ riskju tiġi aċċettata. Taħt l-iskema kurrenti ta’ qsim ta’ riskju l-garanzija tal-budget għandha tkopri biss riskji politiċi li jinħolqu min flus mhux trasferibbli, esproprjazzjoni, gwerra jew disturb ċivili, dawk li jirriżultaw min ċaħda ta’ ġustizzja meta jkun hemm ksur ta’ ċerti kuntratti mill-gvern ta’ pajjiż terz jew minn awtoritajiet oħra.

               (16)

               Taħt l-iskema tal-kondiviżjoni tar-riskju, l-EIB għandu jassigura riskji kummerċjali permezz ta’ garanziji non-sovrana ta’ parti terza jew permezz ta’ kwalunkwe titolu jew kollaterali oħra kif ukoll billi jserraħ fuq is-saħħa finanzjarja tad-debitur, skond il-kriterji tiegħu tas-soltu.

               (17)

               L-arranġamenti dwar il-garanzija m’għandhomx jeffettwaw ir-reputazzjoni eċċellenti fil-kreditu ta’ l-EIB.

               (18)

               Ir-Regolament tal-Kunsill (KE, Euratom) Nru 1149/1999 (8), irreveda l-ammont mira u r-rata ta’ proviġjonament għall-Fond tal-Garanzija tas-Self stabbilit bir-Regolament tal-Kunsill (KE, Euratom) Nru 2728/94 (9).

               (19)

               Il-perspettiva finanzjarja għall-perijodu 2000 sa 2006 skond il-Ftehim Interistituzzjonali tas-6 ta’ Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina tal-budget u t-titjib tal-proċedura tal-budget (10) tipprevedi limitu massimu għar-riserva tal-garanzija tas-self fil-budget Komunitarju ta’ EUR 200 miljun (bil-prezzijiet ta’ l-1999) per annum.

               (20)

               Il-finanzjament mill-EIB f’pajjiżi terzi eliġibbli għandu jiġi amministrat, skond il-kriterji u l-proċeduri tas-soltu ta’ l-EIB, li jinkludu miżuri xierqa ta’ kontoll, kif ukoll skond ir-regoli u l-proċeduri relevanti rigward il-Qorti ta’ l-Awdituri u OLAF, b’tali mod li jappoġġa l-linji politiċi Komunitarji u biex ikabbar il-koordinazzjoni ma’ l-istrumenti finanzjarji l-oħra tal-Komunità. Hemm konsultazzjoni regolari bejn l-EIB u l-Kummissjoni biex tiżgura l- koordinazzjoni tal-prijoritajiet u l-attivitajiet f’dawn il-pajjiżi u biex tqis il-progress lejn il-kisba ta’ l-għanijiet politiċi relevanti tal-Komunità. It-twaqqif u r-reviżjoni kull tant żmien ta’ l-għanijiet ta’ l-operazzjoni u kemm dawn ikunu ntlaħqu huma r-responsabbiltà tal-Bord tad-Diretturi ta’ l-EIB. Partikolarment, il-finanzjament ta’ l-EIB fil-pajjiżi kandidati għandu jirrefletti l-prijoritjiet fil-pattijiet ta’ l-adeżjoni bejn il-Komunità u dawk il-pajjiżi. B’ hekk it-trasparenza tas-self mill-EIB taħt din id-deċiżjoni għandha tikber sostanzjalment. Għalhekk il-Kummissjoni rrappurtat dwar l-applikazzjoni tad-Deċiżjoni 2000/24/KE (11).

               (21)

               Kooperazzjoni mill-qrib bejn l-EIB u l-Kummissjoni għandha tiżgura konsistenza u sinerġija mal-programmi ta’ kooperazzjoni ġeografika ta’ l-Unjoni Ewropea u tiżgura li operazzjonijiet ta’ self ta’ l-EIB jikkumplimentaw u jsaħħu l-politika ta’ l-Unjoni Ewropea għal dawk ir-reġjuni.

               (22)

               Mid-data li fiha din id-deċiżjoni tidħol fis-seħħ, il-garanzija Komunitarja li tkopri l-faċilità speċjali tat-terremoti għat-Turkija taħt id-Deċiżjoni 1999/786/KE (12) għandha tieħu l-forma ta’ estensjoni tal-garanzija globali taħt din id-Deċiżjoni.

               (23)

               L-EIB u l-Kummissjoni għandhom jadottaw il-proċeduri li jiggarantixxu l-garanzija msemmija,

         ADOTTA DIN ID-DEĊIŻJONI:
   Artikolu 1
   1.   Il-Komunità għandha tagħti lill-Bank Ewropew ta’ l-Investiment (EIB) garanzija globali fir-rigward tal-pagamenti kollha mhux riċevuti minnha fir-rigward ta’ krediti miftuħa, skond il-kriterji tagħha tas-soltu, u b’sostenn għall-għanijiet tal-politika Komunitarja esterna rilevanti, għal proġetti ta’ investiment imwettqa fil-Pajjiżi-Ġirien tax-Xlokk, il-pajjiżi Mediterranji, l-Amerika Latina u l-Asja u r-Repubblika ta’ l-Afrika t’Isfel.
   Din il-garanzija għandha tkun ristretta għal 65 % ta’ l-ammont aggregat tal-krediti miftuħa b’żjieda ta’ ammonti relatati. Il-limitu massimu globali tal-krediti miftuħa għandu jkun ekwivalenti għal EUR 19 460 miljun, imqassma kif ġej:

               —

               Pajjiżi Ġirien tax-Xlokk:
               EUR 9 185 miljun,

               —

               Pajjiżi Mediterranji:
               EUR 6 520 miljun,

               —

               L-Amerika Latina u l-Asja:
               EUR 2 480 miljun,

               —

               Ir-Repubblika ta’ l-Afrika t’Isfel:
               EUR 825 miljun,

               —

               Azzjoni speċjali li ssostni l-konsolidazzjoni u l-intensifikazzjoni ta’ l-Unjoni Doganali KE-Turkija:
               EUR 450 miljun;

         u jistgħu jintużaw sa mhux aktar tard mill-31 ta’ Jannar 2007. Għandu jittieħed kont tal-krediti diġà iffirmati bħala deduzzjoni mil-limiti massimi reġjonali.
   Il-Kummissjoni għandha tirraporta fuq l-applikazzjoni tad-Deċiżjoni mhux aktar tard minn sitt xhur qabel ma xi trattati ġodda ta’ l-adeżjoni jidħlu fis-seħħ, u tagħmel proposti għal emendi ta’ din id-Deċiżjoni kif xieraq. Il-Kunsill għandu jiddiskuti u jaġixxi fuq kwalunkwe proposta b’effett mid-data tad-dħul fis-seħħ ta’ kwalunkwe trattat ġdid ta’ l-adeżjoni.
   Jekk, malli jiskadi l-perjodu tas-self garantit fil-31 ta’ Jannar 2007, is-self mogħti mill-EIB ma jkunx laħaq l-ammonti globali msemmija fit-tieni paragrafu, dan il-perjodu għandu jiġi awtomatikament estiż b’sitt xhur.
   2.   Il-pajjiżi koperti mill-paragrafu 1 huma:

               —

               Il-pajjiżi ġirien tax-Xlokk: l-Albanija, il-Bosnja u Ħerżegovina, il-Kroazja, l-ex-Repubblika Jugoslava tal-Maċedonja, is-Serbja, il-Montenegro u t-Turkija;

               —

               Il-pajjiżi tal-Mediterran: l-Alġerija, l-Eġittu, Iżrael, il-Ġordan, il-Libanu, il-Marokk, is-Sirja, it-Tuneżija u x-Xatt tal-Punent ta’ Gaza;

               —

               Amerika Latina: l-Arġentina, il-Bolivja, il-Brażil, iċ-Ċili, il-Kolombja, Kosta Rika, l-Ekwador, El Salvador, il-Gwatemala, il-Ħonduras, il-Messiku, in-Nikaragwa, il-Panama, il-Paragwaj, il-Peru, l-Urugwaj u l-Veneżwela;

               —

               Asja: Il-Bangladexx, il-Brunei, iċ-Ċina, l-Indja, l-Indoneżja, Laos, il-Makao, il-Malasja, il-Maldives, il-Mongolja, in-Nepal, il-Pakistan, il-Filippini, Singapor, il-Korea ta’ Isfel, Sri Lanka, it-Tajlandja, il-Vjetnam u l-Jemen;

               —

               ir-Repubblika ta’ l-Afrika ta’ Isfel.

         3.   L-EIB qiegħed b’hekk jintalab li jimmira biex ikopri r-riskji ekonomiċi fuq 30 % tas-self tiegħu taħt din id-Deċiżjoni minn garanziji mhux sovrani safejn jista’ jkun fuq bażi ta’ mandat reġjonali individwali. Dan il-perċentwali għandu jikber meta jkun possibli safejn is-suq jippermetti.
   Artikolu 2
   Il-Kummissjoni għandha tinforma lill-Parlament Ewropew u lill-Kunsill ta’ kull sena dwar l-operazzjonijirt ta’ self u l-progress li jkun sar fuq il-qsim tar-riskju taħt l-Artikolu 1(3) u għandha, fl-istess waqt tressaq stima dwar l-operazzjoni ta’ l-iskema u dwar il-koordinazzjoni bejn l-istituzzjonijiet finanzjarji li jkunu joperaw fiż-żona. L-informazzjoni mressqa mill-Kummissjoni lill-Parlament Ewropew u lill-Kunsill għandha tinkludi stima tal-kontribuzzjoni tas-self taħt din id-Deċiżjoni biex jintlaħqu l-għanijiet tal-politika esterna rilevanti tal-Komunità, waqt li jitqiesu l-għanijiet operattivi u l-miżuri xierqa għall-kisba tagħhom li għandhom jiġu stabbiliti mill-EIB għas-self taħt din id-Deċiżjoni.
   Għall-finijiet imsemmija fl-ewwel paragrafu, l-EIB għandha tibgħat lill-Kummissjoni l-informazzjoni xierqa.
   Artikolu 3
   L-EIB u l-Kummissjoni għandhom jistabbilixxu t-termini li fuqhom għandha tingħata l-garanzija.
   Artikolu 4
   Id-Deċiżjoni 2000/24/KE, kif emendata bid-Deċiżjonijiet elenkati f’Anness I, hija mħassra.
   Referenzi għad-Deċiżjoni li ġiet imħassra għandhom jinftiehmu bħala riferenzi għal din id-Deċiżjoni u għandhom jinqraw skond it-tabella ta’ korrelazzjoni fl-Anness II.
   Artikolu 5
   Din id-Deciżjoni għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmula fil-Lussemburgu, 23 ta’ Ġunju 2008.

            Għall-Kunsill

            Il-President

         I. JARC

      (1)  L-Opinjoni tad-19 ta’ Ġunju 2007 (għadha mhijiex ippubblikata fil-Ġurnal Uffiċjali)

      (2)  ĠU L 9, 13.1.2000, p. 24. Id-Deċiżjoni kif emendata l-aħħar bid-Deċiżjoni 2006/174/KE (ĠU L 62, 3.3.2006, p. 26).

      (3)  Ara l-Anness I.

      (4)  Deċiżjoni tal-Kunsill 97/256/KE tal-14 ta’ April 1997 li tagħti garanzija komunitarja lill-Bank Ewropew ta’ l-Investiment kontra it-telf minn self għal proġetti barra l-Komunità (l-Ewropa Ċentrali u dik tal-Lvant, il-pajjiżi Mediterranji, l-Amerika Latina u l-Asja, l-Afrika ta’ Isfel, ir-Repubblika ex-Jugoslava tal-Maċedonja, Bożnja u Ħerżegovina) ĠU L 102, 19.4.1997, p. 33. Id-Deċiżjoni kif l-aħħar emendata mir-Regolament (KE) Nru 2666/2000 (ĠU L 306, 7.12.2000, p. 1).

      (5)  Deċiżjoni tal-Kunsill 98/348/KE tad-19 ta’ Mejju 1998 li tagħti garanzija komunitarja lill-Bank Ewropew ta’ l-Investiment kontra it-telf minn self fir-Repubblika ex-Jugoslavja tal-Maċedonja, Bożnja u Ħerżegovina (ĠU L 155, 29.5.1998, p. 53.)

      (6)  COM(2000) 115 …

      (7)  ĠU L 346, 22.12.1998, p. 54.

      (8)  ĠU L 139, 2.6.1999, p. 1.

      (9)  ĠU L 293, 12.11.1994, p. 1. Ir-Regolament kif l-aħħar emendat bir-Regolament (KE, Euratom) Nru 489/2007 (ĠU L 22, 31.1.2007, p. 1).

      (10)  ĠU C 172, 18.6.1999, p. 1.

      (11)  COM(2006) 323 finali (Rapport mill-Kummissjoni lill-Parlament Ewropew u lill-Kunsill dwar l-operazzjonijiet mwettqa taħt il-Mandati tas-Self Estern tal-BEI u l-future outlook, flimkien ma’ Anness 1: SEC(2006) 789, u Anness 2: SEC(2006) 790).

      (12)  ĠU L 308, 3.12.1999, p. 35.

      ANNESS I
      Deċiżjoni mħassra flimkien ma’ l-emendamenti suċċessivi tagħha

                  Deċiżjoni tal-Kunsill 2000/24/KE

                  (ĠU L 9, 13.1.2000, p. 24)

                  Deċiżjoni tal-Kunsill 2000/688/KE

                  (ĠU L 285, 10.11.2000, p. 20)

                  Deċiżjoni tal-Kunsill 2000/788/KE

                  (ĠU L 314, 14.12.2000, p. 27)

                  Deċiżjoni tal-Kunsill 2001/778/KE

                  (ĠU L 292, 9.11.2001, p. 43)

                  Deċiżjoni tal-Kunsill 2005/47/KE

                  (ĠU L 21, 25.1.2005, p. 9)

                  Deċiżjoni tal-Kunsill 2006/174/KE

                  (ĠU L 62, 3.3.2006, p. 26)

      ANNESS II
      Tabella ta’ korrelazzjoni

                  Deċiżjoni 2000/24/KE

                  Din id-Deċiżjoni

                  Artikolu 1

                  Artikolu 1

                  Artikolu 2, l-ewwel u t-tieni paragrafu

                  Artikolu 2, l-ewwel u t-tieni paragrafu

                  Artikolu 2, it-tielet paragrafu

                  —

                  Artikolu 3

                  Artikolu 3

                  —

                  Artikolu 4

                  Artikolu 4

                  Artikolu 5

                  —

                  Anness I

                  —

                  Anness II


title: Deċiżjoni tal-Kunsill (UE) 2017/657 tat-3 ta' April 2017 dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u l-Prinċipat tal-Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020

text:
               7.4.2017

               MT

               Il-Ġurnal Uffiċjali tal-Unjoni Ewropea

               L 94/1

         DEĊIŻJONI TAL-KUNSILL (UE) 2017/657
   tat-3 ta' April 2017
   dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u l-Prinċipat tal-Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 77(2) u punt (a) tal-Artikolu 218(6)tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               F'konformità mad-Deċiżjoni tal-Kunsill 2017/47 (2), il-Ftehim bejn l-Unjoni Ewropea u l-Prinċipat ta' Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020 (“il-Ftehim”) ġie ffirmat mill-Kummissjoni fil-5 ta' Diċembru 2016, soġġett għall-konklużjoni tiegħu.

               (2)

               Ir-Regolament (UE) Nru 515/2014 (3) tal-Parlament Ewropew u tal-Kunsill jipprevedi li jenħtieġ li pajjiżi assoċjati mal-implimentazzjoni, l-applikazzjoni u l-iżvilupp tal-acquis ta' Schengen jipparteċipaw fl-istrument skont id-dispożizzjonijiet tiegħu u li jiġu konklużi arranġamenti dwar il-kontribuzzjonijiet finanzjarji tagħhom u r-regoli supplimentari neċessarji għal tali parteċipazzjoni, inklużi dispożizzjonijiet li jiżguraw il-protezzjoni tal-interessi finanzjarji tal-Unjoni u s-setgħat ta' awditu tal-Qorti tal-Awdituri.

               (3)

               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew suġġetta għall-applikazzjoni tagħha. Minħabba li din id-Deċiżjoni tibni fuq l-acquis ta' Schengen, id-Danimarka għandha, f'konformità mal-Artikolu 4 ta' dak il-Protokoll, tiddeċiedi fi żmien sitt xhur minn meta l-Kunsill ikun iddeċieda dwar din id-Deċiżjoni jekk hijiex ser timplimentaha fil-liġi nazzjonali tagħha.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE (4); għaldaqstant ir-Renju Unit mhuwiex qiegħed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (5)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tiħux sehem skont id-Deċiżjoni tal-Kunsill 2002/192/KE (5); għaldaqstant l-Irlanda mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

               (6)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Prinċipat tal-Liechtenstein dwar regoli supplementari fir-rigward tal-istrument għall-appoġġ finanzjarju għall-fruntieri esterni u l-viża, bħala parti mill-Fond għas-Sigurtà Interna għall-perjodu 2014 sa 2020 huwa b'dan approvat f'isem l-Unjoni (6).
   Artikolu 2
   Il-President tal-Kunsill f'isem l-Unjoni Ewropea, f'isem l-Unjoni, jagħti n-notifika prevista fl-Artikolu 19(2) tal-Ftehim, sabiex jiġi espress il-kunsens tal-Unjoni Ewropea li tintrabat bil-Ftehim (7).
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, it-3 ta' April 2017.

            Għall-Kunsill

            Il-President

         R. GALDES

      (1)  Il-kunsens tat-2 ta' Marzu 2017.

      (2)  ĠU L 7, 12.1.2017, p. 2.

      (3)  Ir-Regolament (UE) Nru 515/2014 tal-Parlament Ewropew u tal-Kunsill tas-16 ta' April 2014 li jistabbilixxi, bħala parti mill-Fond għas-Sigurtà Interna, l-istrument għall-appoġġ finanzjarju għall-fruntieri esterni u l-viża u li jħassar id-Deċiżjoni Nru 574/2007/KE (ĠU L 150, 20.5.2014, p. 143).

      (4)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi disposizzjonijiet tal-acquis ta' Schengen. (ĠU L 131, 1.6.2000, p. 43).

      (5)  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi disposizzjonijiet tal-acquis ta' Schengen (ĠU L 64, 7.3.2002, p. 20).

      (6)  Il-Ftehim ġie ppubblikat fil-ĠU L 7 tat-12 ta' Jannar 2017, flimkien mad-Deċiżjoni dwar l-iffirmar.

      (7)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2012/259/UE: Deċiżjoni tal-Bank Ċentrali Ewropew tas- 26 ta’ April 2012 li temenda d-Deċiżjoni BĊE/2011/8 dwar il-proċeduri għall-akkreditazzjoni ambjentali u tas-saħħa u sigurtà għall-produzzjoni ta’ karti tal-flus tal-euro (BĊE/2012/8)

text:
               15.5.2012

               MT

               Il-Ġurnal Uffiċjali tal-Unjoni Ewropea

               L 126/14

         DEĊIŻJONI TAL-BANK ĊENTRALI EWROPEW
   tas-26 ta’ April 2012
   li temenda d-Deċiżjoni BĊE/2011/8 dwar il-proċeduri għall-akkreditazzjoni ambjentali u tas-saħħa u sigurtà għall-produzzjoni ta’ karti tal-flus tal-euro
   (BĊE/2012/8)
   (2012/259/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 128(1) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 16 tiegħu,
   Wara li kkunsidra d-Deċiżjoni BĊE/2011/8 tal-21 ta’ Ġunju 2011 dwar il-proċeduri għall-akkreditazjoni ambjentali u tas-saħħa u sigurtà għall-produzzjoni ta’ karti tal-flus tal-euro (1), u b’mod partikolari l-Artikoli 2(3), u l-Artikoli 6 u 8 tiegħu,
   Billi:

               (1)

               Il-kompetenza tal-Bord Eżekuttiv biex jiddeċìedi dwar akkreditazzjonijiet taħt Artikolu 2(3) ta’ Deċiżjoni BĊE/2011/8 hija ddelegata lilu mill-Kunsill Governattiv skont l-Atrikolu 12.1, paragrafu 2 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew.

               (2)

               Il-proċedura għall-għoti u t-tiġdid tal-akkreditazzjoni ambjentali u tas-saħħa u sigurtà stipulata fid-Deċiżjoni BĊE/2011/8 għandha tiġi emendata sabiex tippermetti l-ipproċessar aktar ta’ malajr ta’ talbiet għall-akkreditazzjoni, u b’hekk tiżgura l-għoti jew it-tiġdid f’waqtu tal-akkreditazzjoni, u biex ittaffi l-piż amministrattiv fuq il-Bord Eżekuttiv tal-Bank Ċentrali Ewropew (BĊE).

               (3)

               Għal dan il-għan, għandu jkun possibbli għall-Bord Eżekuttiv li jissubdelega l-kompetenza biex jittieħdu deċiżjonijiet fir-rigward tal-akkreditazzjoni ta’ rutina lil wieħed jew aktar mill-membri tiegħu. Is-subdelega m’għandhiex, madankollu, tkopri l-kompetenza biex jingħataw eżenzjonijiet, jiġu miċħuda talbiet għall-akkreditazzjoni, u biex jiġu sospiżi jew revokati l-akkreditazzjonijiet.

               (4)

               Id-Deċiżjoni BĊE/2011/8 għandha għalhekk tiġi emendata f’dan is-sens,

         ADOTTA DIN ID-DEĊIŻJONI:
   Artikolu 1
   Emenda
   L-Artikolu 2(3) tad-Decizjoni BCE/2011/8 huwa mibdul b’dan li gej:

      “3.   Il-Bord Eżekuttiv għandu jkun kompetenti biex jieħu d-deċiżjonijiet kollha marbutin mal-akkreditazzjoni ambjentali u tas-saħħa u sigurtà ta’ manifattur, waqt li jqis il-fehmiet tal-Kumitat tal-Karti tal-Flus, u għandu jinforma lill-Kunsill Governattiv dwar dan. Il-Bord Eżekuttiv jista’ jiddeċiedi li jissubdelega l-poteri biex jagħti, jġedded jew jestendi l-akkreditazzjoni ambjentali u tas-saħħa u sigurtà skont l-Artikoli 6 u 8 lil wieħed jew aktar mill-membri tiegħu.”

   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fil-jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Frankfurt am Main, is-26 ta’ April 2012.

            Il-President tal-BĊE

         Mario DRAGHI

      (1)  ĠU L 176, 5.7.2011, p. 52.


title: Deċiżjoni (UE) 2017/1635 tal-Parlament Ewropew tas-27 ta' April 2017 dwar l-għeluq tal-kontijiet tal-Aġenzija għall-Koperazzjoni tar-Regolaturi tal-Enerġija għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/165

         DEĊIŻJONI (UE) 2017/1635 TAL-PARLAMENT EWROPEW
   tas-27 ta' April 2017
   dwar l-għeluq tal-kontijiet tal-Aġenzija għall-Koperazzjoni tar-Regolaturi tal-Enerġija għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija għall-Koperazzjoni tar-Regolaturi tal-Enerġija għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija għall-Koperazzjoni tar-Regolaturi tal-Enerġija għas-sena finanzjarja 2015, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0075/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 713/2009 tal-Parlament Ewropew u tal-Kunsill tat-13 ta' Lulju 2009 li jistabbilixxi Aġenzija għall-Koperazzjoni tar-Regolaturi tal-Enerġija (4), u b'mod partikolari l-Artikolu 24 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar regolament finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0147/2017),

               1.

               Japprova l-għeluq tal-kontijiet tal-Aġenzija għall-Koperazzjoni tar-Regolaturi tal-Enerġija għas-sena finanzjarja 2015;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Aġenzija għall-Koperazzjoni tar-Regolaturi tal-Enerġija, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 17.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 211, 14.8.2009, p. 1.

      (5)  ĠU L 328, 7.12.2013, p. 42.


title: 2011/502/UE: Deċiżjoni tal-Kummissjoni tal- 10 ta' Awwissu 2011 dwar it-twaqqif ta’ Grupp ta’ Esperti fit-Traffikar tal-Bnedmin u li tħassar id-Deċiżjoni 2007/675/KE

text:
                  12.8.2011

                  MT

                  Il-Ġurnal Uffiċjali tal-Unjoni Ewropea

                  L 207/14

            DEĊIŻJONI TAL-KUMMISSJONI
      tal-10 ta' Awwissu 2011
      dwar it-twaqqif ta’ Grupp ta’ Esperti fit-Traffikar tal-Bnedmin u li tħassar id-Deċiżjoni 2007/675/KE
      (2011/502/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Billi:

                  (1)

                  L-Artikolu 67(3) tat-Trattat assenja lill-Unjoni Ewropea l-kompitu li tiżgura livell għoli ta’ sigurtà fil-qasam tal-libertà, is-sigurtà u l-ġustizzja. Dak l-għan għandu jinkiseb permezz tal-prevenzjoni u l-ġlieda kontra l-kriminalità, kemm dik organizzata u li mhix, inkuż traffikar tal-bnedmin u delitti kontra t-tfal.

                  (2)

                  Skont l-Artikolu 5(3) tal-Karta dwar id-Drittijiet Fundamentali tal-Unjoni Ewropea, it-traffikar tal-bnedmin huwa projbit.

                  (3)

                  It-traffikar tal-bnedmin, kif definit fid-Direttiva 2011/36/UE tal-Parlament Ewropew u tal-Kunsill tal-5 ta’ April 2011 dwar il-prevenzjoni u l-ġlieda kontra t-traffikar tal-bnedmin u l-protezzjoni tal-vittmi tiegħu, u li tissostitwixxi d-Deċiżjoni Qafas tal-Kunsill 2002/629/ĠAI (1), huwa delitt serju li jwassal għal ksur ta’ Drittijiet fundamentali tal-bniedem u d-dinjità tal-bniedem u li jirrikjedi approċċ multidixxiplinari fil-katina sħiħa tat-traffikar, li tinkludi l-pajjiżi tal-oriġini, il-pajjiżi ta’ transitu u ta’ Destinazzjoni.

                  (4)

                  Fil-25 ta’ Marzu 2003 bid-Deċiżjoni 2003/209/KE (2), il-Kummissjoni ddeċidiet li twaqqaf grupp konsultattiv magħruf bħala l-“Grupp ta’ Esperti dwar it-Traffikar tal-Bnedmin”. Permezz tad-Deċiżjoni 2007/675/KE (3), il-Kummissjoni ħassret id-Deċiżjoni tal-25 ta’ Marzu 2003 u waqqfet grupp konsultattiv ġdid, il-Grupp ta’ Esperti dwar it-Traffikar tal-Bnedmin, li kkontribwixxa sostanzjalment għall-prevenzjoni ta’ u l-ġlieda kontra t-traffikar tal-bnedmin u ppermetta lill-Kummissjoni li tiġbor opinjonijiet dwar inizjattivi relatati mat-traffikar tal-bnedmin. Wara l-iskadenza tal-perjodu ta’ validità ta’ tliet snin tad-Deċiżjoni 2007/675/KE, għandha tiġi mħassra u sostitwita.

                  (5)

                  Fid-dawl tax-xogħol siewi mwettaq kemm mill-gruppi ta’ esperti mill-2003 li ppermetta lill-Kummissjoni li tkompli tiżviluppa l-politika tagħha f'dan il-qasam, u li meta wieħed iqis l-importanza li dejjem qed tikber fuq livell globali tal-politika dwar it-traffikar tal-bnedmin, hemm bżonn kontinwu għal grupp ta' esperti.

                  (6)

                  Grupp ta’ esperti ġdid għandu jkompli jagħti pariri lill-Kummissjoni, filwaqt li jiġu kkunsidrati l-iżviluppi riċenti fuq livell tal-UE. Dawn jinkludu, l-adozzjoni tad-Direttiva 2011/36/UE; il-ħatra ta’ Koordinatur tal-UE Kontra t-Traffikar; id-Dokument Orjentat lejn l-Azzjoni kontra t-traffikar tal-bnedmin, tat-30 ta’ Novembru 2009.

                  (7)

                  Il-grupp għandu jkun kompost minn 15-il membru li jirrapreżenta firxa wiesgħa ta’ ħila fl-aspetti kollha tal-politiki ta’ kontra t-traffikar u kif ukoll rappreżentazzjoni bbilanċjata f’termini tal-isfond istituzzjonali u r-reġjuni ġeografiċi.

                  (8)

                  Ir-regoli dwar l-iżvelar tal-informazzjoni minn membri tal-grupp għandhom jiġu stabbiliti.

                  (9)

                  Id-dejta personali relatata ma’ membri tal-grupp għandha tiġi proċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-movement liberu ta’ dik id-dejta (4).

                  (10)

                  Il-mandat tal-membri għandu jkun għal erba’ snin u għandu jkun jiġġedded.

                  (11)

                  Huwa xieraq li jiġi stipulat perjodu għall-applikazzjoni ta’ din id-Deċiżjoni. Meta jasal iż-żmien, il-Kummissjoni tikkunsidra jekk estensjoni tkunx rakkomandabbli.

                  (12)

                  Id-Deċiżjoni 2007/675/KE għandha titħassar,

            IDDEĊIDIET DAN LI ĠEJ:
      Artikolu 1
      Suġġett
      Il-grupp ta’ esperti dwar it-traffikar tal-bnedmin, minn hawn ’il quddiem “il-grupp”, qed jiġi hawn stabbilit.
      Artikolu 2
      Kompiti
      Il-kompiti tal-grupp għandhom ikunu (5):

                  (a)

                  li jagħti pariri lill-Kummissjoni dwar kwistjonijiet relatati mat-traffikar tal-bnedmin u l-protezzjoni tal-vittmi tiegħu billi joħroġ kontribuzzjonijiet bil-miktub, kif xieraq u maqbul mal-Kummissjoni, u li jiżgura approċċ koerenti għas-suġġett;

                  (b)

                  li jgħin lill-Kummissjoni biex tevalwa l-evoluzzjoni ta’ politika fil-qasam tat-traffikar tal-bnedmin fuq livelli nazzjonali, Ewropej u internazzjonali;

                  (ċ)

                  li jassisti l-Kummissjoni fl-identifikazzjoni u d-definizzjoni ta' miżuri u azzjonijiet rilevanti possibbli fuq livell nazzjonali, Ewropew u internazzjonali fil-firxa tal-politiki ta' kontra t-traffikar;

                  (d)

                  li jipprovdi forum għad-diskussjoni dwar materji relatati mat-traffikar tal-bnedmin u li jġib skambji ta’ esperjenza.

            Artikolu 3
      Konsultazzjoni
      Il-Kummissjoni tista’ tikkonsulta l-grupp dwar kwalunkwe materja relatata mat-traffikar tal-bnedmin.
      Artikolu 4
      Sħubija - Ħatra
      1.   Il-grupp għandu jkun kompost minn 15-il membru.
      2.   Il-membri tal-grupp għandhom ikunu individwi b'ħila u esperjenza fil-prevenzjoni u l-ġlieda kontra t-traffikar tal-bnedmin u l-protezzjoni tal-vittmi tiegħu.
      3.   Il-kompożizzjoni tal-grupp għandu jirrifletti l-bilanċ tal-ħila meħtieġa fil-forom differenti ta’ traffikar kif ukoll id-diversi aspetti involuti, bħal, iżda mhux limitati għax-xogħol, il-kura tas-saħħa, l-infurzar tal-liġi, il-migrazzjoni, l-appoġġ lill-vittmi, il-kooperazzjoni tal-iżvilupp, is-sessi, it-tfal, id-drittijiet fundamentali u l-edukazzjoni.
      4.   Il-membri tal-grupp għandhom ikunu ċittadini ta’ Stat Membru tal-Unjoni Ewropea jew, jekk xieraq, ta’ pajjiż kandidat jew pajjiż potenzjalment kandidat jew pajjiż taż-Żona Ekonomika Ewropea.
      5.   Il-membri jiġu maħtura bid-Direttorat Ġenerali tad-DĠ Affarijiet Interni minn fost dawk li jkunu wieġbu għas-sejħa għall-applikazzjonijiet (ara l-Anness ta' din id-Deċiżjoni).
      6.   Fuq il-bażi tas-sejħa għall-applikazzjonijiet, l-applikanti li ġew meqjusa li huma kandidati xieraq għal sħubija fi grupp li iżda ma ġewx maħtura għandhom jitqiegħdu fuq lista ta’ riserva, bil-kunsens tagħhom. Il-Kummissjoni għandha tuża din il-lista għall-ħatra ta’ sostituzzjonijiet għal membri, jekk ikun meħtieġ.
      7.   Il-membri huma maħtura f’kapaċità personali għal perjodu ta’ erba’ snin. Għandhom jibqgħu fil-kariga tagħhom sakemm jiġu sostitwiti jew sakemm jiskadi l-mandat tagħhom. Il-mandat tagħhom jista’ jiġġedded.
      8.   Il-membri li ma jkunux għadhom kapaċi li jikkontribwixxu b’mod effettiv għad-deliberazzjonijiet tal-grupp, li jirriżenjaw jew li ma jikkonformawx mal-kundizzjonijiet stabbiliti f'dan l-Artikolu, jew l-Artikolu 339 tat-Trattat, jistgħu jiġu sostitwiti għall-kumplament tal-mandat tagħhom.
      9.   Il-membri għandhom jaġixxu b'mod indipendenti u fl-interess pubbliku.
      10.   L-ismijiet tal-membri tal-grupp għandhom jiġu ppubblikati fil-gruppi ta’ esperti tar-Reġistru tal-Kummissjoni u entitajiet simili (6) oħra u fuq il-sit elettroniku tad-DĠ Affarijiet Interni.
      11.   Id-dejta personali għandha tinġabar, tiġi proċessata u ppubblikata skont ir-Regolament (KE) Nru 45/2001.
      Artikolu 5
      Operat
      1.   Il-grupp għandu jkun ippresedut mill-Koordinatur tal-UE ta’ Kontra t-Traffikar.
      2.   Bi qbil mal-Kummissjoni, il-grupp jista’ jistabbilixxi sotto-gruppi biex jeżamina kwistjonijiet speċifiċi fuq il-bażi tat-termini ta’ referenza definiti mill-grupp. Dawn il-gruppi għandhom jiġu xolti hekk kif jintemm il-mandat tagħhom.
      3.   Il-President jista’ jistieden esperti minn barra l-grupp b’kompetenza speċifika f’suġġett fuq l-aġenda biex jipparteċipaw fix-xogħol tal-grupp jew ta’ sotto-grupp fuq bażi ad-hoc.
      4.   Il-President jista’ jistieden lir-rappreżentanti uffiċjali tal-Istati Membri, pajjiżi kandidati, kandidati potenzjali jew terzi pajjiżi u ta’ organizzazzjonijiet internazzjonali, inter-governattivi u mhux governattivi biex jipparteċipaw fil-laqgħat tal-grupp bħala esrperti jew osservaturi mistiedna.
      5.   Mhux iżjed tard minn xahrejn mill-bidu u xahrejn wara l-punt tan-nofs tal-mandat, il-Kummissjoni u l-grupp għandhom jiltaqgħu biex jiskambjaw il-fehmiet tagħhom dwar il-prijoritajiet tal-ħidma tal-grupp.
      6.   Il-prijoritajiet tal-ħidma għandhom jirriflettu l-bżonn għal rispons ta' politika koordinata, multidixxiplinarju u koerenti għall-aspetti kollha tat-traffikar tal-bnedmin.
      7.   Il-membri tal-grupp kif ukoll l-esperti u l-osservaturi mistiedna għandhom jikkonformaw mal-obbligi tas-segretezza professjonali stabbiliti mit-Trattati u r-regoli tal-implimentazzjoni tagħhom, kif ukoll ir-regoli tal-Kummissjoni dwar is-sigurtà relatata mal-protezzjoni tal-informazzjoni klassifikata tal-UE, stabbilita fl-Anness għad-Deċiżjoni tal-Kummissjoni 2001/844/KE, KEFA, EURATOM (7). Jekk jonqsu milli jirrispettaw dawn l-obbligi, il-Kummissjoni tista’ tieħu l-miżuri xierqa.
      8.   Il-laqgħat tal-grupp u s-sotto-gruppi għandhom jinżammu fl-uffiċini tal-Kummissjoni. Il-Kummissjoni għandha tipprovdi servizzi segretarjali.
      9.   Il-grupp għandu jissottometti l-opinjonijiet u r-rapporti tiegħu lill-Kummissjoni. Il-Kummissjoni tista’ tistipula limitu ta’ żmien sa meta għandha tingħata opinjoni jew rapport.
      10.   Id-deliberazzjonijiet tal-grupp m'għandhomx ikunu soġġetti għall-ebda vot. Meta opinjoni jew rapport jiġu adottati b’mod unanimu mill-grupp, dan tal-aħħar għandu jistabbilixxi konklużjonijiet komuni u jehmiżhom mal-minuti. Meta l-grupp jonqos milli jilħaq ftehim unanimu dwar opinjoni jew rapport, għandu jinforma lill-Kummissjoni bil-fehmiet ta’ nuqqas ta’ qbil murija.
      11.   Il-Kummissjoni tista’ tippubblika, fil-lingwa oriġinali tad-dokument ikkonċernat, kwalunkwe sommarju, konklużjoni jew konklużjoni parzjali jew dokument ta' ħidma preparati mill-grupp.
      12.   Il-Kummissjoni għandha tippubblika l-informazzjoni rilevanti dwar l-attivitajiet imwettqa mill-grupp billi tinkludiha fir-Reġistru jew permezz ta’ link mir-Reġistru għas-sit elettroniku tad-DĠ Affarijiet Interni.
      Artikolu 6
      Spejjeż tal-laqgħat
      1.   Il-parteċipanti fl-attivitajiet tal-grupp m’għandhomx jiġu rimunerati għas-servizzi li jagħtu.
      2.   L-ispejjeż tal-ivvjaġġar u l-eżistenza mġarrba mill-parteċipanti fl-attivitajiet tal-grupp għandhom jiġu rimborżati mill-Kummissjoni skont id-dispożizzjonijiet fis-seħħ fi ħdan il-Kummissjoni.
      3.   Dawk l-ispejjeż għandhom jiġu rimburżati fi ħdan il-limiti tal-approprjazzjonijiet disponibbli allokati taħt il-proċedura annwali għall-allokazzjoni tar-riżorsi.
      Artikolu 7
      Tħassir
      Id-Deċiżjoni 2007/675/KE qed tiġi mħassra.
      Artikolu 8
      Dħul fis-Seħħ u Applikabbiltà
      Din id-Deċiżjoni għandha tidħol fis-seħħ fl-20 jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea u għandha tapplika għal 5 snin

         Magħmul fi Brussell, l-10 ta’ Awwissu 2011.

               Għall-Kummissjoni

               Il-President

            José Manuel BARROSO

         (1)  ĠU L 101, 15.4.2011, p. 1.

         (2)  ĠU L 79, 26.3.2003, p. 25.

         (3)  Id-Deċiżjoni tal-Kummissjoni 2007/675/KE tas-17 ta’ Ottubru 2007 dwar it-twaqqif tal-Grupp ta' Esperti dwar it-Traffikar tal-Bnedmin (ĠU L 277, 20.10.2007, p. 29).

         (4)  ĠU L 8, 12.1.2001, p. 1.

         (5)  Il-lista li ġejja tista’ tiġi addattata kif meħtieġ.

         (6)  Il-membri li ma jixtiqux li isimhom jiġi żvelat jistgħu japplikaw għal deroga minn din ir-regola. It-talba li ma jiġix żvelat l-isem ta’ membru ta’ grupp ta’ esperti għandha tiġi meqjusa bħala ġġustifikata kull meta l-pubblikazzjoni tista’ tipperikola s-sigurtà jew l-integrità tiegħu jew tipperikola b’mod mhux dovut il-privatezza tiegħu.

         (7)  Id-Deċiżjoni tal-Kummissjoni 2001/844/KE, KEFA, EURATOM tad-29 ta’ Novembru 2001 li temenda r-Regoli ta’ Proċedura interni (ĠU L 317, 3.12.2001, p. 1).

         ANNESS

            Sejħa għall-applikazzjonijiet għall-għażla ta’ esperti maħtura fil-kapaċità personali tagħhom għall-Grupp ta' Esperti dwar it-Traffikar tal-Bnedmin

         Permezz tad-Deċiżjoni 2011/502/UE (1) l-Kummissjoni waqqfet il-Grupp ta’ Esperti dwar it-Traffikar tal-Bnedmin. Il-Koordinatur tal-UE ta’ Kontra t-Traffikar għandu jippresjedi l-grupp u jista’ jikkonsulta l-grupp fuq kwalunkwe materja relatata mat-traffikar tal-bnedmin.
         Il-kompiti tal-grupp tal-esperti huma:

                     (a)

                     li li jagħti pariri lill-Kummissjoni dwar kwistjonijiet relatati mat-traffikar tal-bnedmin billi joħroġ kontribuzzjonijiet bil-miktub, kif xieraq u maqbul mal-Kummissjoni, u li jiżgura approċċ koerenti għas-suġġett;

                     (b)

                     li jgħin lill-Kummissjoni biex tevalwa l-evoluzzjoni ta’ politika fil-qasam tat-traffikar tal-bnedmin fuq livelli nazzjonali, Ewropej u internazzjonali;

                     (c)

                     li jassisti l-Kummissjoni fl-identifikazzjoni u d-definizzjoni ta' miżuri u azzjonijiet rilevanti possibbli fuq livell Ewropew u nazzjonali fil-firxa tal-politika ta' kontra t-traffikar;

                     (d)

                     li jipprovdi forum għad-diskussjoni dwar materji relatati mat-traffikar tal-bnedmin u li jġib skambji ta’ esperjenza.

               Il-Kummissjoni qiegħda għaldaqstant tagħmel sejħa għall-applikazzjonijiet bit-tir li jintgħażlu membri tal-grupp ta’ esperti.
         Il-grupp ta’ esperti għandu jkun jikkonsisti fi 15-il membru maħtura fil-kapaċità personali tagħhom, skont l-Artikolu 4 ta’ din id-Deċiżjoni.
         Il-Kummissjoni għandha tagħżel membri f’kapaċità personali għal perjodu rinnovabbli ta’ erba’ snin. Dawn għandhom jagħtu lill-Kummissjoni opinjoni indipendenti ħielsa minn kwalunkwe influwenza esterna u għandhom jirrispettaw il-kundizzjonijiet tal-kunfidenzjalità msemmija fl-Artikolu 5 tad-Deċiżjoni tal-Kummissjoni li tistabbilixxi l-grupp ta’ esperti. Huma għandhom jaġixxu b'mod indipendenti u fl-interess pubbliku. Il-Kummissjoni għandha tikkunsidra l-kriterji li ġejjin meta tevalwa l-applikazzjonijiet:

                     (a)

                     kompetenza ppruvata, livell għoli ta’ kisba u esperjenza professjonali (mill-inqas ħames snin), inklużi fil-livell Ewropew u/jew internazzjonali, f’oqsma ta’ attivitajiet fil-prevenzjoni u l-ġlieda kontra t-traffikar tal-bnedmin u l-protezzjoni tal-vittmi u/jew oqsma relatati;

                     (b)

                     ftehim sod tal-acquis attwali tal-UE fil-qasam tat-traffikar tal-bnedmin;

                     (c)

                     abbiltà dimostrata ta' ħidma bl-Ingliż;

                     (d)

                     il-bżonn li jkun hemm bilanċ fi ħdan il-grupp ta’ esperti f’termini tar-rappreżentanza tal-applikanti, is-sessi u l-oriġini ġeografika (2);

                     (e)

                     il-bżonn għal bilanċ ta’ ħila f’forom differenti ta’ traffikar inklużi l-esplojtazzjoni tax-xogħol u sesswali, f’aspetti differenti bħall-prevenzjoni, il-prosekuzzjoni, l-assistenza lill-vittmi, kif ukoll f’oqsma oħra relatati bħal, iżda mhux limitati għal, l-infurzar tal-liġi, ix-xogħol, il-migrazzjoni, il-kura tas-saħħa, is-servizzi soċjali, id-drittijiet tat-tfal, l-edukazzjoni u d-drittijiet fundamentali, id-drittijiet soċjali, l-ugwaljanza bejn is-sessi eċċ.;

                     (f)

                     Il-bżonn li tiffavorixxi l-kontinwità tal-ħidma tal-Grupp ta' Esperti mwaqqaf mid-Deċiżjoni tal-Kummissjoni 2007/675/KE (3);

                     (g)

                     Il-membri tal-grupp għandhom ikunu ċittadini ta’ Stat Membru tal-Unjoni Ewropea jew, jekk xieraq, ta’ pajjiż kandidat jew pajjiż potenzjalment kandidat jew pajjiż taż-Żona Ekonomika Ewropea.

               Dawn jiġu evalwati fuq il-bażi tas-CV mimli u l-formula tal-applikazzjoni.
         L-applikazzjonijiet jistgħu jiġu sottomessi biss billi jimtela l-mudell tal-formula tal-applikazzjoni (Appendiċi) u l-mudell CV (4). L-applikanti huma mitluba li jiddikjaraw b’mod ċar fl-applikazzjoni tagħhom il-qasam tat-traffikar tal-bnedmin li fih għandhom ħila partikolari.
         L-applikazzjonijiet mimlija kif dovut għandhom jintbagħtu sa mhux iżjed tard minn […] jew bil-posta elettronika jew bil-posta fl-indirizz li ġej:

                     Il-Kummissjoni Ewropea

                     Direttorat-Ġenerali Affarijiet Interni

                     Segretarjat tal-Unità A2

                     LX 46 3/131

                     1049 BRUSSELL

                     Il-Belġju

                     HOME-ANTITRAFFICKING@ec.europa.eu

               Meta l-applikazzjonijiet jintbagħtu bil-posta elettronika, id-data tal-ittra elettronika għandha titqies bħala d-data ta’ meta ntbagħtet. Meta l-applikazzjonijiet jintbagħtu bil-posta, il-marka postali għandha titqies bħala d-data ta’ meta ntbagħtet.
         Il-Kummissjoni għandha tirrimborża l-ispejjeż tal-ivvjaġġar u l-eżistenza b’rabta mal-attivitajiet tal-grupp ta’ esperti skont id-dispożizzjonijiet fis-seħħ tal-Kummissjoni, fi ħdan il-limiti tal-approprjazzjonijiet baġitarji disponibbli. Il-membri m’għandhom jirċievu l-ebda rimunerazzjoni għad-doveri tagħhom.
         Il-lista ta’ membri tal-grupp ta’ esperti għandha tiġi ppubblikata fir-Reġistru tal-Kummissjoni tal-gruppi ta’ esperti u entitajiet (5) simili oħra u fuq is-sit elettroniku tad-DĠ Affarijiet Interni.
         Id-dejta personali għandha tinġabar, tiġi proċessata u ppubblikata skont id-dispożizzjonijiet tar-Regolament (KE) Nru 45/2001 tal-Parlament Ewropew u tal-Kunsill (6).
         Għal kwalunkwe informazzjoni oħra, jekk jogħġbok ikkuntattja lis-Sinjura Joanna BECZAŁA, telefown +32 22969639, indirizz elettroniku joanna.beczala@ec.europa.eu
         L-informazzjoni dwar ir-riżultati tas-sejħiet għall-applikazzjonijiet għandha tiġi ppubblikata fis-sit elettroniku tad-DĠ Affarijiet Interni u, jekk xieraq, f'Il-Ġurnal Uffiċjali tal-Unjoni Ewropea.

            (1)  Deċiżjoni tal-Kummissjoni 2011/502/UE tal-10 ta' Awwissu 2011 dwar it-twaqqif ta’ Grupp ta’ Esperti fit-Traffikar tal-Bnedmin u li tħassar id-Deċiżjoni tal-Kummissjoni 2007/675/KE (ara l-paġna Nru 14 ta' dan il-Ġurnal Uffiċjali).

            (2)  Id-Deċiżjoni tal-Kummissjoni 2000/407/KE tad-19 ta' Ġunju 2000 dwar il-bilanċ bejn is-sessi fil-kumitati u l-gruppi ta’ l-esperti stabbiliti minnha (ĠU L 154, 27.6.2000, p. 34).

            (3)  Id-Deċiżjoni tal-Kummissjoni 2007/675/EC tas-17 ta’ Ottubru 2007 dwar it-twaqqif tal-Grupp ta' Esperti dwar it-Traffikar tal-Bnedmin (ĠU L 277, 20.10.2007, p. 29).

            (4)  Il-curricula vitae għandhom jiġu sottomessi fil-format Ewropew: www.cedefop.eu.int/transparency/cv.asp.

            (5)  Il-membri li ma jixtiqux li isimhom jiġi żvelat jistgħu japplikaw għal deroga minn din ir-regola. It-talba li ma jiġix żvelat l-isem ta’ membru ta’ grupp ta’ esperti għandha tiġi meqjusa bħala ġġustifikata kull meta l-pubblikazzjoni tista’ tipperikola s-sigurtà jew l-integrità tiegħu jew tipperikola b’mod mhux dovut il-privatezza tiegħu.

            (6)  Ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward ta’ l-ipproċessar ta’ dejta personali mill-istituzzjonijiet u l-korpi tal-Komunità u dwar il-movement liberu ta’ dik id-dejta (ĠU L 8, 12.1.2001, p.1.).

            Appendiċi

            Test ta 'immaġni

               FORMULA TA’ APPLIKAZZJONI
               1. Informazzjoni li tikkonċerna l-applikant
               1.1. Titolu:
               1.2. Isem:
               1.3. L-ewwel isem:
               1.4. Sess:
               1.5. Indirizz ta’ kuntatt għall-Kummissjoni (indirizz għall-korrispondenza)
               1.5.1. Triq, Numru:
               1.5.2. Kodiċi postali:
               1.5.3. Belt:
               1.5.4. Pajjiż:
               1.5.5. Telefon dirett + numru tal-kodiċi tal-pajjiż (kodiċi taż-żona):
               1.5.6. Faks dirett + kodiċi tal-pajjiż (kodiċi taż-żona) numru:
               1.5.7. Email:
               2. Informazzjoni li tikkonċerna l-impjieg kurrenti tal-applikant
               2.1. Isem tal-Impjegatur (parti interessata rilevanti):

            Test ta 'immaġni

               2.2. Indirizz tal-parti interessata
               2.2.1. Triq, Numru:
               2.2.2. Kodiċi postali:
               2.2.3. Belt:
               2.2.4. Pajjiż:
               2.3. Pożizzjoni li kellu l-applikant:
               2.4. Tul taż-żmien tal-impjieg
               2.5. Deskrizzjoni tar-responsabbiltajiet tal-applikant (inklużi kompetenzi speċifiċi, proġetti jew kompiti speċifiċi, kwalunkwe pubblikazzjoni, esperjenza fil-livell tal-UE u internazzjonali, massimu ta' 15-il linja/2 000 karattru):

            Test ta 'immaġni

               3. Raġuni għall-applikazzjoni
               (Inkludi informazzjoni dwar id-disponibbiltà tiegħek u l-grad ta’ involviment possibbli fil-ħidma tal-grupp, massimu ta’ 15-il linja / 2 000 karattru)
               Firmatarju awtorizzat tal-organizzazzjoni tal-applikant (1):
               Titolu
               Isem u Kunjom
               Pożizzjoni fl-organizzazzjoni tal-applikant (2)
               Data:
               Firma:
               (1) Għal aġenziji tal-UE biss.
               (2) Idem.


title: 2006/455/KE,Euratom: Deċiżjoni tal-Kunsill u tal-Kummissjoni tal- 21 ta' Frar 2005  dwar il-konklużjoni tal-Protokoll mal-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ġeorġja, min-naħa l-oħra, biex titqies l-adeżjoni ma' l-Unjoni Ewropea tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka ma' l-Unjoni Ewropea

text:
               6.7.2006

               MT

               Il-Ġurnal Uffiċjali ta’ l-Unjoni Ewropea

               14

         DEĊIŻJONI TAL-KUNSILL U TAL-KUMMISSJONI
   tal-21 ta' Frar 2005
   dwar il-konklużjoni tal-Protokoll mal-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ġeorġja, min-naħa l-oħra, biex titqies l-adeżjoni ma' l-Unjoni Ewropea tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka ma' l-Unjoni Ewropea
   (2006/455/KE, Euratom)
   IL-KUNSILL TA' L-UNJONI EWROPEA,
   U L-KUMMISSJONI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b'mod partikulari l-Artikolu 44(2), l-aħħar sentenza ta' l-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien mat-tieni sentenza ta' l-Artikolu 300(2), u l-ewwel subparagrafu ta' l-Artikolu 300(3) tiegħu,
   Wara li kkunsidraw it-Trattat li jistabbilixxi l-Komunità Ewropea għall-Enerġija Atomika, u b'mod partikolari il-tieni paragrafu ta' l-Artikolu 101 tiegħu,
   Wara li kkunsidraw it-Trattat ta' Adeżjoni 2003, u b'mod partikulari l-Artikolu 2(3) tiegħu,
   Wara li kkunsidraw l-Att ta' Adeżjoni 2003, u b'mod partikulari l-Artikolu 6(2) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-Opinjoni tal-Parlament Ewropew (1),
   Wara li kkunsidraw l-approvazzjoni tal-Kunsill skond l-Artikolu 101 tat-Trattat li jistabbilixxi l-Komunità Ewropea għall-Enerġija Atomika,
   Billi:

               (1)

               Il-Protokoll mal-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ġeorġja, min-naħa l-oħra, biex titqies l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka ma' l-Unjoni Ewropea kien iffirmat f'isem il-Komunità Ewropea u l-Istati Membri fit-30 ta' April 2004.

               (2)

               Sakemm jidħol fis-seħħ, il-Protokoll ġie applikat fuq bażi provviżorja mill-1 ta' Mejju 2004.

               (3)

               Il-Protokoll għandu jiġi approvat,

         IDDEĊIDEW KIF ĠEJ:
   Artikolu 1
   Il-Protokoll mal-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ġeorġja, min-naħa l-oħra, biex titqies l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka ma' l-Unjoni Ewropea huwa b'dan approvat f'isem il-Komunità Ewropea, il-Komunità għall-Enerġija Atomika u l-Istati Membri.
   It-Test tal-Protokoll hu mehmuż ma' din id-Deċiżjoni (2).
   Artikolu 2
   Il-President tal-Kunsill għandu, f'isem il-Komunità u l-Istati Membri tagħha, jagħti n-notifika prevista fl-Artikolu 4 tal-Protokoll. Il-President tal-Kummissjoni għandu fl-istess waqt jagħti tali notifika f'isem il-Komunità Ewropea għall-Enerġija Atomika.

      Magħmul fi Brussel, il-21 ta' Frar 2005.

            Għall-Kunsill

            Il-President

         J. ASSELBORN

            Għall-Kummissjoni

            Il-President

         J.M. BARROSO

      (1)  Opinjoni mogħtija fis-26 ta' Ottubru 2004 (għadha mhijiex ippubblikata fil-Ġurnal Uffiċjali).

      (2)  Ara paġna 10 ta’ dan il-Ġurnal Uffiċċjali.


title: Deċiżjoni tal-Kunsill tat- 22 ta’ Diċembru 2009 li taħtar membru Portugiż fil-Kumitat tar-Reġjuni

text:
               31.12.2009

               MT

               Il-Ġurnal Uffiċjali tal-Unjoni Ewropea

               L 353/69

         DEĊIŻJONI TAL-KUNSILL
   tat-22 ta’ Diċembru 2009
   li taħtar membru Portugiż fil-Kumitat tar-Reġjuni
   (2009/1026/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Portugiż,
   billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Konsegwentement għat-tmiem tal-mandat tas-Sur José MACÁRIO CORREIA, sar vakanti siġġu ta’ membru fil-Kumitat tar-Reġjuni.

         IDDEĊIEDA KIF ĠEJ:
   Artikolu 1
   Huwa b’dan maħtur mill-ġdid membru fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:
   Is-Sur José MACÁRIO CORREIA, Presidente da Câmara Municipal de Faro.
   Artikolu 2
   Din id-Deċiżjoni għandu jkollha effett fid-data tal-adozzjoni tagħha.

      Magħmul fi Brussell, it-22 ta’ Diċembru 2009.

            Għall-Kunsill

            Il-President

         A. CARLGREN

      (1)  ĠU L 56, 25.2.2006, p. 75.


title: 2014/521/UE: Deċiżjoni tal-Kunsill tat- 30 ta' Lulju 2014 li taħtar żewġ membri Kroati u erba' membri supplenti Kroati fil-Kumitat tar-Reġjuni

text:
               6.8.2014

               MT

               Il-Ġurnal Uffiċjali tal-Unjoni Ewropea

               L 233/30

         DEĊIŻJONI TAL-KUNSILL
   tat-30 ta' Lulju 2014
   li taħtar żewġ membri Kroati u erba' membri supplenti Kroati fil-Kumitat tar-Reġjuni

      (2014/521/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta tal-GvernKroat,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015.

               (2)

               Wara l-adeżjoni tar-Repubblika tal-Kroazja mal-Unjoni Ewropea, il-Kumitat tar-Reġjuni għandu jikber bil-ħatra ta' disa' membri u disa' membri supplenti li jirrappreżentaw korpi reġjonali u lokali fil-Kroazja. Fl-1 ta' Lulju 2013, il-Kunsill adotta d-Deċiżjoni 2013/342/UE (3) li taħtar tmien membri Kroati u disa' membri supplenti Kroati sal-25 ta' Jannar 2015. Mill-adozzjoni tad-Deċiżjoni 2013/342/UE baqa' vakanti siġġu ta' membru fil-Kumitat tar-Reġjuni.

               (3)

               Konsegwentement għat-tmiem tal-mandat tas-Sur Ivan JAKOVČIĆ, sar vakanti siġġu ta' membru fil-Kumitat tar-Reġjuni.

               (4)

               Konsegwentement għat-tmiem tal-mandat tas-Sur Miroslav ČAČIJA, is-Sinjura Blanka GLAVICA-JEČMENICA, is-Sur Andrija RUDIĆ u s-Sinjura Ivana POSAVEC KRIVEC, saru vakanti erba' siġġijiet ta' membri supplenti.

         ADOTTA DIN ID-DEĊIŻJONI:
   Artikolu 1
   Huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               (a)

               bħala membri:

                           —

                           is-Sur Valter FLEGO, Prefect of Istra County

                           —

                           is-Sur Željko TURK, Mayor of the City of Zaprešić.

                     u

               (b)

               bħala membri supplenti:

                           —

                           is-Sur Ivan VUČIĆ, Prefect of Karlovac County

                           —

                           is-Sur Alojz TOMAŠEVIĆ, Prefect of Požega-Slavonia County

                           —

                           is-Sinjura Jasna PETEK, Deputy Prefect of Krapina-Zagorje County

                           —

                           is-Sur Damir DEKANIĆ, Mayor of Municipality of Andrijaševci.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-30 ta' Lulju 2014.

            Għall-Kunsill

            Il-President

         S. GOZI

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.

      (3)  ĠU L 183, 2.7.2013, p. 8.


title: 2014/610/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/285

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2012
   (2014/610/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2012, flimkien mat-tweġibiet tal-Fondazzjoni (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KEE) Nru 1365/75 tas-26 ta’ Mejju 1975 dwar il-ħolqien ta’ Fondazzjoni Ewropea għal titjib tal-kondizzjonijiet tal-ħajja u tax-xogħol (4), u b’mod partikolari l-Artikolu 16 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0183/2014),

               1.

               Japprova l-għeluq tal-kontijiet tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 221.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 139, 30.5.1975, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kunsill (UE) 2016/206 tat-12 ta' Frar 2016 li taħtar membru supplenti, propost mir-Repubblika tal-Awstrija fil-Kumitat tar-Reġjuni

text:
               16.2.2016

               MT

               Il-Ġurnal Uffiċjali tal-Unjoni Ewropea

               L 39/44

         DEĊIŻJONI TAL-KUNSILL (UE) 2016/206
   tat-12 ta' Frar 2016
   li taħtar membru supplenti, propost mir-Repubblika tal-Awstrija fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Awstrijak,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandat tas-Sur Johannes PEINSTEINER, sar vakanti siġġu ta' membru supplenti fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Hija b'dan maħtura membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Dr. Carmen KIEFER, Vizebürgermeisterin der Marktgemeinde Kuchl.

         Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, it-12 ta' Frar 2016.

            Għall-Kunsill

            Il-President

         J.R.V.A. DIJSSELBLOEM

      (1)  Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: Deċiżjoni tal-Kunsill (UE) 2016/1203 tat-18 ta' Lulju 2016 li taħtar membru u membru supplenti, proposti mir-Renju ta' Spanja, fil-Kumitat tar-Reġjuni

text:
                  23.7.2016

                  MT

                  Il-Ġurnal Uffiċjali tal-Unjoni Ewropea

                  L 198/44

            DEĊIŻJONI TAL-KUNSILL (UE) 2016/1203
      tat-18 ta' Lulju 2016
      li taħtar membru u membru supplenti, proposti mir-Renju ta' Spanja, fil-Kumitat tar-Reġjuni
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
      Filwaqt li kkunsidra l-proposta mill-Gvern Spanjol,
      Billi:

                  (1)

                  Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

                  (2)

                  Konsegwentement għal tmiem il-mandat tas-Sur Francesc HOMS i MOLIST, sar vakanti s-siġġu ta' membru fil-Kumitat tar-Reġjuni.

                  (3)

                  Konsegwentement għal tmiem il-mandat tas-Sur Roger ALBINYANA i SAIGÍ, sar vakanti s-siġġu ta' membru supplenti fil-Kumitat tar-Reġjuni,

            ADOTTA DIN ID-DEĊIŻJONI:
      Artikolu 1
      Huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2020:

                  (a)

                  bħala membru:

                              —

                              Is-Sur Jordi SOLÉ i FERRANDO, Secretario de Asuntos Exteriores y de la Unión Europea, Comunidad Autónoma de Cataluña,

                        u

                  (b)

                  bħala membru supplenti:

                              —

                              Is-Sur Amadeu ALTAFAJ i TARDIO, Representante Permanente ante la Unión Europea
                                  (*)
                                 , Comunidad Autónoma de Cataluña.

            Artikolu 2
      Din id-Deċiżjoni tidħol fis-seħħ fid-data tal-adozzjoni tagħha.

         Magħmul fi Brussell, it-18 ta' Lulju 2016.

               Għall-Kunsill

               Il-President

            G. MATEČNÁ

         (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

         (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

         (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).

         (*)  Id-denominazzjoni ta' “Rappreżentant Permanenti tal-Komunità Awtonoma ta' Katalunja għall-Unjoni Ewropea” ġiet ikkontestata mill-Gvern ta' Spanja quddiem il-Qorti Superjuri tal-Ġustizzja ta' Katalunja.